
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 156 

4 Σεπτεμβρίου 2009 


ΝΟΜΟΣ ΥΠ’ ΑΡΙΘ. 3794 

Ρύθμιση θεμάτων του πανεπιστημιακού και τεχνολο¬ 
γικού τομέα της ανώτατης εκπαίδευσης και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΘΕΜΑΤΑ ΤΟΥ ΤΕΧΝΟΛΟΓΙΚΟΥ ΤΟΜΕΑ 
ΤΗΣ ΑΝΩΤΑΤΗΣ ΕΚΠΑΙΔΕΥΣΗΣ 

Αρθρο 1 

Ίδρυση,κατάργηση, συγχώνευση 
ή μετονομασία εργαστηρίων ΤΕΙ 

1. Κάθε εργαστήριο ανήκει σε Τμήμα Τεχνολογικού 
Εκπαιδευτικού Ιδρύματος (ΤΕΙ) και η λειτουργία του 
διέπεται από εσωτερικό κανονισμό. Τα εργαστήρια 
ιδρύονται με κοινή απόφαση των Υπουργών Εθνικής 
Παιδείας και Θρησκευμάτων και Οικονομίας και Οικονο¬ 
μικών, ύστερα από πρόταση του Συμβουλίου του οικείου 
ΤΕΙ και σύμφωνη γνώμη της Γενικής Συνέλευσης (ΓΣ) 
του Τμήματος. Με την ίδια απόφαση καθορίζονται ο 
εσωτερικός κανονισμός του εργαστηρίου, το Τμήμα στο 
οποίο ανήκει το εργαστήριο, το αντικείμενο έρευνας 
και οι σκοποί του. 

2. Η κατάργηση, συγχώνευση ή μετονομασία εργα¬ 
στηρίων ΤΕΙ γίνεται με απόφαση του Υπουργού Εθνικής 
Παιδείας και θρησκευμάτων, ύστερα από πρόταση της 
ΓΣ του Τμήματος που ανήκει το εργαστήριο. Σε περί¬ 
πτωση κατάργησης, τα όργανα και ο εξοπλισμός του 
εργαστηρίου κατανέμονται με απόφαση της ΓΣ του 
Τμήματος σε αντίστοιχες μονάδες που λειτουργούν 
σε αυτό. 

Αρθρο 2 

Σκοποί εργαστηρίων ΤΕΙ 

1. Τα εργαστήρια των Τεχνολογικών Εκπαιδευτικών 
Ιδρυμάτων (ΤΕΙ) έχουν ως αποστολή την ανάπτυξη και 
προώθηση της έρευνας στα ΤΕΙ, την ανάπτυξη της συ¬ 
νεργασίας μεταξύ των μελών του Εκπαιδευτικού Προ¬ 
σωπικού (ΕΠ) στον τομέα της έρευνας, τη δημιουργία 
σταθερών ερευνητικών πυρήνων, τη συγκέντρωση 


εμπειρίας και τεχνογνωσίας στο πλαίσιο ομάδων ερευ¬ 
νητών, την υποβοήθηση της ανάπτυξης των Κέντρων 
Τεχνολογικής Έρευνας (ΚΤΕ) και την υποστήριξη δια¬ 
δικασιών αξιολόγησης και ποιοτικής αναβάθμισης της 
παρεχόμενης εκπαίδευσης. Ειδικότερα, τα εργαστήρια 
αυτό έχουν ιδίως ως σκοπό: 

α) Τη διεξαγωγή έρευνας για την κάλυψη των διδα¬ 
κτικών και ερευνητικών αναγκών σε προπτυχιακό και 
μεταπτυχιακό επίπεδο. 

β) Τη δημιουργία θεωρητικής, επιστημονικής και τε¬ 
χνολογικής υποδομής για την αρτιότερη διδασκαλία 
των προπτυχιακών και μεταπτυχιακών μαθημάτων που 
είναι σχετικά με τα ερευνητικά αντικείμενα των εργα¬ 
στηρίων. 

γ) Την ανάπτυξη προγραμμάτων διδασκαλίας και 
έρευνας για μεταπτυχιακούς σπουδαστές στο πλαίσιο 
των ερευνητικών αντικειμένων των εργαστηρίων. 

δ) Την ανάπτυξη νέων ερευνητικών προγραμμάτων 
γιο τη μεθοδολογική και επιστημονικο-τεχνική καλλι- 
έργειο των πεδίων που είναι σχετικά με τη φύση των 
εργαστηρίων. 

ε) Την κάλυψη των αναγκών της έρευνας και διδα¬ 
σκαλίας του προγράμματος σπουδών στο πλαίσιο της 
συνεργασίας μεταξύ Τμημάτων ΤΕΙ και Τμημάτων Πα¬ 
νεπιστημίων σύμφωνα με το άρθρο 19 του νόμου αυτού, 
στ) Τη σύνδεση και κάθε μορφής συνεργασία με εκπαι¬ 
δευτικά ιδρύματα και ερευνητικά κέντρα της ημεδαπής 
και της αλλοδαπής, εφόσον οι επιστημονικοί στόχοι 
τους συμπίπτουν, συμβαδίζουν και αλληλοσυμπληρώ- 
νονται με αυτούς των εργαστηρίων. 

ζ) Το συντονισμό των σχετικών ερευνητικών προγραμ¬ 
μάτων σε όλους τους επί μέρους ερευνητικούς χώρους 
και τη λειτουργική διασύνδεσή τους από επιστημονική 
και διοικητική άποψη. 

2. Το έργο που εκτελείται από τα εργαστήρια αυτά 
υποστηρίζεται από τις συναφείς υπηρεσίες του Δημο¬ 
σίου, οργανισμούς τοπικής αυτοδιοίκησης και άλλους 
κοινωνικούς και επιστημονικούς φορείς και κοινωφελή 
ιδρύματα. 

Αρθρο 3 

Διευθυντής εργαστηρίου ΤΕΙ 

1. Κάθε εργαστήριο διευθύνεται από διευθυντή που 
είναι μέλος ΕΠ της βαθμίδας του καθηγητή του αντί- 

στοίχου γνωστικού αντικειμένου και ανήκει στο οικείο 
Τμήμα. Ο διευθυντής ορίζεται με απόφαση της ΓΣ του 
Τμήματος. Αν υπάρχουν περισσότεροι καθηγητές, η ΓΣ 
του Τμήματος εκλέγει έναν από αυτούς ως διευθυντή 
του εργαστηρίου. Η θητεία του οριζόμενου ή εκλεγό¬ 
μενου διευθυντή είναι τριετής και μπορεί να ανανεωθεί 
με απόφαση της ΓΣ του Τμήματος. Για τον ορισμό, την 
εκλογή ή την ανανέωση της θητείας του διευθυντή κάθε 
εργαστηρίου εκδίδεται σχετική διαπιστωτική πράξη του 
Προέδρου του οικείου ΤΕΙ. 

2. Σε περίπτωση που στο οικείο Τμήμα δεν υπάρχει 
καθηγητής, ως διευθυντής του εργαστηρίου ορίζεται ή 
εκλέγεται αναπληρωτής καθηγητής κατά την ίδια ως άνω 
διαδικασία και με συγκρότηση της τριμελούς εισηγητικής 
επιτροπής και από αναπληρωτές καθηγητές. Στην περί¬ 
πτωση αυτή, η θητεία του διευθυντή λήγει με απόφαση 
της ΓΣ του Τμήματος, με την οποία η διεύθυνση του 
εργαστηρίου ανατίθεται σε μέλος ΕΠ που έχει διοριστεί 
στο μεταξύ στη βαθμίδα του καθηγητή του αντίστοιχου 
γνωστικού αντικειμένου και ανήκει στο οικείο Τμήμα. 

3. Κατά τα λοιπά, ως προς τα κριτήρια και τη δια¬ 
δικασία εκλογής διευθυντή εφαρμόζονται αναλόγως 
οι διατάξεις των άρθρων 1 και 2 του π.δ. 46/1989 (ΦΕΚ 
21 Α). 

Αρθρο 4 

Έσοδα εργαστηρίων ΤΕΙ 

1. Τα έσοδα κάθε εργαστηρίου προέρχονται από: α) 
την εκτέλεση ερευνητικών προγραμμάτων, που πραγμα¬ 
τοποιούνται για ίδιο λογαριασμό ή λογαριασμό τρίτων, 
β) τη διάθεση ερευνητικών και εν γένει επιστημονικών 
προϊόντων και γ) τις κληρονομιές, δωρεές και κληρο¬ 
δοσίες που καταλείπονται στο οικείο ΤΕΙ για τους σκο¬ 
πούς του εργαστηρίου. Η διαχείριση των εσόδων των 
εργαστηρίων ΤΕΙ γίνεται από τον Ειδικό Λογαριασμό 
ΚονδυλίωνΈρευνας (ΕΛΚΕ), από τον οποίο αποδίδεται 
προς το οικείο ΤΕΙ μέρος των εσόδων, κατ’ ανάλογη 
εφαρμογή της παραγράφου 2 του άρθρου 7 της υπ’ 
αριθμ. 679/22.8.1996 κοινής υπουργικής απόφασης (ΦΕΚ 
826Β'). 

2. Οι διατάξεις των άρθρων 1 έως 3 του παρόντος 
νόμου, καθώς και η παράγραφος 1 του άρθρου αυτού 
εφαρμόζονται αναλόγως και στην Ανώτατη Σχολή 
Παιδαγωγικής και Τεχνολογικής Εκπαίδευσης (ΑΣΠΑΙ- 

ΤΕ). 

Αρθρο 5 

Γνωστικά αντικείμενα μελών ΕΠ των ΤΕΙ 

1. Αν η Γ ενική Συνέλευση Ειδικής Σύνθεσης (ΓΣΕΣ) του 
οικείου Τμήματος, όπως αυτή προβλέπεται στο άρθρο 
2 του ν. 3685/2008 (ΦΕΚ 139 Α'), διαπιστώσει ότι στην 
πράξη διορισμού υπηρετούντος, κατά την έναρξη ισχύ¬ 
ος του παρόντος νόμου, μέλους ΕΠ δεν αναφέρεται 
το γνωστικό αντικείμενο της κατεχόμενης θέσης του 
μέλους αυτού, προβαίνει υποχρεωτικά στον καθορισμό 
του γνωστικού αντικειμένου της θέσης του στο ενιαίο 
γνωστικό αντικείμενο ή σε ένα από τα αυτοτελή γνω¬ 
στικά αντικείμενα του οικείου Τομέα ή, αν δεν υπάρ¬ 
χουν Τομείς, του οικείου Τμήματος, στο οποίο ανήκει 
το μέλος αυτό, εντός προθεσμίας έξι (6) μηνών από την 
έναρξη ισχύος του παρόντος νόμου. 


2. Ο καθορισμός γίνεται με αιτιολογημένη απόφαση 
της ΓΣΕΣ του οικείου Τμήματος μετά από προηγούμενη 
έγγραφη ενημέρωση του ενδιαφερομένου μέλους ΕΠ, 
λήψη υπόψη των απόψεών του και εισήγηση της ΓΣ 
του Τομέα, στον οποίο ανήκει το μέλος ΕΠ, εφόσον 
υπάρχει Τομέας. Το ενδιαφερόμενο μέλος ΕΠ μπορεί 
να υποβάλει γραπτώς τις απόψεις του εντός τασσό¬ 
μενης εύλογης προθεσμίας από την κοινοποίηση της 
σχετικής πράξης, με την οποία ενημερώνεται για την 
ανάγκη καθορισμού του γνωστικού αντικειμένου της 
κατεχόμενης θέσης του. Η μη υποβολή των απόψεων 
του ενδιαφερομένου εντός της τασσόμενης προθεσμίας 
δεν κωλύει την πρόοδο της διαδικασίας. 

3. Η ΓΣΕΣ του οικείου Τμήματος προβαίνει στον κα¬ 
θορισμό του ελλείποντος γνωστικού αντικειμένου μετά 
από συνεκτίμηση του συνολικού ερευνητικού, διδακτικού 
και επιστημονικού έργου του ενδιαφερομένου μέλους 
ΕΠ και τις ανάγκες που προκύπτουν από το ισχύον 
πρόγραμμα σπουδών του Τμήματος. Το γνωστικό αντι¬ 
κείμενο που καθορίζεται δεν επιτρέπεται να είναι ευ¬ 
ρύτερο από το ενιαίο γνωστικό αντικείμενο ή ένα από 
τα αυτοτελή γνωστικά αντικείμενα του Τομέα ή, αν δεν 
υπάρχουν Τομείς, του Τμήματος, στο οποίο ανήκει το 
μέλος αυτό. 

4. Για το γνωστικό αντικείμενο που καθορίζεται εκδί- 
δεται σχετική διαπιστωτική πράξη του Προέδρου του 
οικείου ΤΕΙ, η οποία δημοσιεύεται στην Εφημερίδα της 
Κυβερνήσεως και κοινοποιείται στην αρμόδια Διεύθυν¬ 
ση Προσωπικού Ανώτατης Τεχνολογικής Εκπαίδευσης 
της Κεντρικής Υπηρεσίας (ΚΥ) του Υπουργείου Εθνικής 
Παιδείας και Θρησκευμάτων, που ενημερώνει σχετικά 
το μητρώο υπηρετούντων μελών ΕΠ του άρθρου 3 της 
υπ’ αριθμ.38913/Β1/23.4.2007 απόφασης της Υπουργού 
Εθνικής Παιδείας και Θρησκευμάτων (ΦΕΚ 608 Β'). 

5. Η διαδικασία μετατροπής ή αλλαγής των γνωστι¬ 
κών αντικειμένων των υπηρετούντων, κατά το χρόνο 
έναρξης ισχύος του παρόντος νόμου, μελών ΕΠ στο 
ενιαίο γνωστικό αντικείμενο ή σε ένα από τα αυτοτελή 
γνωστικά αντικείμενα κάθε Τομέα ή, αν δεν υπάρχουν 
Τομείς, κάθε Τμήματος γίνεται με διάταγμα που εκδί- 
δεται κατ’ ανάλογη εφαρμογή της παραγράφου 4 του 
άρθρου 23 του ν. 3549/2007 (ΦΕΚ 69 Α). 

Άρθρο 6 

Δικαιώματα αποχωρούντων μελών ΕΠ 
Ομότιμοι καθηγητές ΤΕΙ 

1. Στην παράγραφο 2 του Κεφαλαίου Ζ' του άρθρου 
20 του ν. 1404/1983 (ΦΕΚ 173 Α'), όπως τροποποιήθηκε 
με το άρθρο 4 του Κεφαλαίου Δ' του ν. 2916/2001 (ΦΕΚ 
114 Α'), προστίθενται εδάφια ως εξής: 

«Μέλη ΕΠ των ΤΕΙ, που αποχωρούν λόγω συμπληρώ- 
σεως του ορίου ηλικίας, διατηρούν την ιδιότητα του 
μέλους τριμελούς συμβουλευτικής επιτροπής υποψή¬ 
φιων διδακτόρων και την ιδιότητα του μέλους επταμε- 
λούς εξεταστικής επιτροπής για τελική αξιολόγηση και 
κρίση διδακτορικών διατριβών, τις οποίες έχουν πριν 
την αποχώρησή τους. Διατηρούν επίσης τις θέσεις σε 
διοικητικά συμβούλια Ν.Π.Δ.Δ. ή σε κάθε είδους επι¬ 
τροπές, στις οποίες είχαν διορισθεί ως μέλη ΕΠ πριν 
την αποχώρησή τους, συνεχίζουν να συμμετέχουν σε 
όσα ερευνητικά προγράμματα συμμετείχαν πριν από 
αυτή και μπορούν να ορίζονται ως μέλη εισηγητικών 

επιτροπών για την κρίση μελών ΕΠ. Τέλος μπορούν να 
παραδίδουν μεταπτυχιακά μαθήματα και να διδάσκουν 
σε ινστιτούτα δια βίου εκπαίδευσης.» 

2. Η παράγραφος 3 του Κεφαλαίου Ζ' του άρθρου 20 
του ν. 1404/1983, όπως τροποποιήθηκε με το άρθρο 4 του 
Κεφαλαίου Δ' του ν. 2916/2001, αντικαθίσταται ως εξής: 

«3. Η Συνέλευση Ειδικής Σύνθεσης (ΣΕΣ), ύστερα από 
πρόταση τουλάχιστον τριών (3) μελών ΕΠ του οικείου 
ΤΕΙ, απονέμει τον τίτλο του ομότιμου καθηγητή σε όσα 
μέλη ΕΠ της βαθμίδας του καθηγητή εξέρχονται της 
υπηρεσίας, συνεκτιμώντας το έργο και την προσφορά 
τους.» 

Αρθρο 7 

Ενιαίες θέσεις μελών ΕΠ των ΤΕΙ 

1. Οι υφιστάμενες οργανικές θέσεις ΕΠ του άρθρου 
23 του ν. 1404/1983 των βαθμιδών του Καθηγητή, του 
Αναπληρωτή Καθηγητή, του Επίκουρου Καθηγητή και 
του Καθηγητή Εφαρμογών, όπως έχουν κατανεμηθεί 
στα Τμήματα των ΤΕΙ και της Ανώτατης Σχολής Παιδα¬ 
γωγικής και Τεχνολογικής Εκπαίδευσης (ΑΣΠΑΙΤΕ) και 
κατέχονται από μέλη ΕΠ ή παραμένουν κενές, θεωρού¬ 
νται ενιαίες, ανήκουν στα Τμήματα και κατανέμονται 
στους Τομείς. 

2. Το πρώτο εδάφιο της περιπτώσεως α' της παρα¬ 
γράφου 3 του άρθρου 17 του ν. 1404/1983, όπως αντι- 
καταστάθηκε με το άρθρο 4 του Κεφαλαίου Α' του ν. 
2916/2001 και συμπληρώθηκε με την παράγραφο 2 του 
άρθρου 8 του ν. 3404/2005 (ΦΕΚ 260 Α'), αντικαθίσταται 
ως εξής: 

«Οι Αναπληρωτές Καθηγητές, που έχουν διανύσει 
τριετή προϋπηρεσία στη βαθμίδα που υπηρετούν, και 
οι Επίκουροι Καθηγητές μετά τη μονιμοποίησή τους 
έχουν το δικαίωμα να ζητήσουν μέχρι δύο φορές, που 
απέχουν τουλάχιστον τρία έτη μεταξύ τους, την εξέλιξη 
τους στη βαθμίδα του Καθηγητή ή του Αναπληρωτή 
Καθηγητή αντίστοιχα.» 

3. Η έναρξη της διαδικασίας εξέλιξης στη βαθμίδα 
του Επίκουρου Καθηγητή, του Αναπληρωτή Καθηγητή 
ή του Καθηγητή γίνεται ύστερα από αίτηση του ενδια¬ 
φερομένου μέλους ΕΠ. 

Αρθρο 8 

Πλήρωση - Προκήρυξη θέσεων μελών ΕΠ των ΤΕΙ 

Στο τέλος της παραγράφου 6 του άρθρου 16 του ν. 
1404/1983, όπως τροποποιήθηκε με το άρθρο 3 του ν. 
2916/2001, προστίθενται εδάφια ως εξής: 

«Η προκήρυξη των ως άνω θέσεων γίνεται εντός ενός 
(1) ημερολογιακού έτους από την ημερομηνία που η 
θέση παρέμεινε κενή. Εντός ενός (1) ημερολογιακού 
έτους από την έγκριση της σχετικής πίστωσης προ¬ 
κηρύσσονται επίσης οι θέσεις που εγκρίνονται στο 
πλαίσιο του τετραετούς ακαδημαϊκού-αναπτυξιακού 
προγραμματισμού των ΤΕΙ. Μετά την παρέλευση του 
έτους, εάν δεν έχει πραγματοποιηθεί η προκήρυξη 
της θέσης, η σχετική πίστωση ακυρώνεται αυτοδικαί¬ 
ως. Οι θέσεις αυτές προκηρύσσονται σε Τμήμα και 
σε βαθμίδα και γνωστικό αντικείμενο που αποφασίζει 
το Συμβούλιο του οικείου ΤΕΙ, ύστερα από εισήγηση 
του Συμβουλίου του Τμήματος και γνώμη της ΓΣ του 
Τομέα Μαθημάτων.» 


Αρθρο 9 

Διορισμός - Κρίση κωλυόμενων μελών ΕΠ των ΤΕΙ 

1. Η περίπτωση ε' της παραγράφου 2 του άρθρου 16 
του ν. 1404/1983, όπως ισχύει, αντικαθίσταται ως εξής: 

«Ο διορισμός, κατόπιν εκλογής ή εξέλιξης, και η μονι¬ 
μοποίηση μελών ΕΠ γίνονται με πράξη του Προέδρου 
του οικείου ΤΕΙ, η οποία δημοσιεύεται στην Εφημερί¬ 
δα της Κυβερνήσεως και κοινοποιείται στον Υπουργό 
Εθνικής Παιδείας και θρησκευμάτων, μετά από έλεγχο 
νομιμότητας από τον Πρόεδρο του ΤΕΙ και έγγραφη 
παροχή της πίστωσης, κατά τις κείμενες διατάξεις. 
Κατά της πράξης του Προέδρου μπορεί να ασκηθεί 
προσφυγή ενώπιον του Υπουργού Εθνικής Παιδείας και 
θρησκευμάτων, από οποιονδήποτε έχει έννομο συμ¬ 
φέρον, εντός εξήντα (60) ημερών από τη δημοσίευση 
της πράξης στην Εφημερίδα της Κυβερνήσεως ή από 
την κοινοποίησή της ή αφότου έλαβε γνώση αυτής, για 
τον έλεγχο της νομιμότητας της προσβαλλόμενης πρά¬ 
ξης. Ο Υπουργός Εθνικής Παιδείας και θρησκευμάτων 
μπορεί επίσης, αυτεπαγγέλτως, εντός ενός (1) έτους, 
να ελέγξει τη νομιμότητα της πράξης του Προέδρου. 
Εάν διαπιστωθεί έλλειψη νομιμότητας σε οποιονδήπο- 
τε από τους ανωτέρω ελέγχους, ο Υπουργός Εθνικής 
Παιδείας και θρησκευμάτων ακυρώνει την πράξη του 
Προέδρου και αναπέμπει την υπόθεση στο οικείο ΤΕΙ, 
προκειμένου να συνεχιστεί η διαδικασία από το σημείο 
που παρουσιάζεται η έλλειψη νομιμότητας. Κατά τα λοι¬ 
πά εφαρμόζονται αναλόγως οι διατάξεις της υπ’ αριθμ. 
89650/Β2/13.8.2007 απόφασης της Υπουργού Εθνικής 
Παιδείας και θρησκευμάτων (ΦΕΚ 1466 Β').» 

2. Για τη μετατροπή των θέσεων μελών ΕΠ που προ- 
βλέπεται στην περίπτωση β' της παραγράφου 1 του 
άρθρου 6 του ν. 2916/2001 εκδίδεται διαπιστωτική πρά¬ 
ξη του Προέδρου του οικείου ΤΕΙ, η οποία δημοσιεύ¬ 
εται στην Εφημερίδα της Κυβερνήσεως. Αν η κρίση 
που προβλέπεται στην περίπτωση β' της παραγράφου 
1 του παραπάνω άρθρου δεν είναι δυνατόν να πραγμα¬ 
τοποιηθεί λόγω νόμιμου κωλύματος που προβλέπεται 
από τις διατάξεις της κείμενης νομοθεσίας και που 
συντρέχει στο πρόσωπο του ενδιαφερομένου, η κρίση 
πραγματοποιείται μετά την άρση του κωλύματος και 
ανεξαρτήτως της προθεσμίας που προβλέπεται στο 
ανωτέρω εδάφιο. 

Αρθρο 10 

Εκπαιδευτικές άδειες μελών ΕΠ των ΤΕΙ 

Το Κεφάλαιο Δ' του άρθρου 20 του ν. 1404/1983, όπως 
τροποποιήθηκε με την παράγραφο 14 του άρθρου 1 και 
την περίπτωση ε' του άρθρου 3 του ν. 2621/1998 (ΦΕΚ 136 
Α') και με το Κεφάλαιο Δ' του άρθρου 4 του ν. 2916/2001, 
αντικαθίσταται ως εξής: 

«Δ. Εκπαιδευτικές άδειες 

Κατά τη διάρκεια της εκπαιδευτικής τους υπηρεσίας 
τα μέλη ΕΠ των ΤΕΙ δικαιούνται να λαμβάνουν εκπαι¬ 
δευτική άδεια ως ακολούθως: 

1. Κάθε μέλος ΕΠ δικαιούται εκπαιδευτική άδεια με 
πλήρεις αποδοχές μέχρι δώδεκα (12) μήνες μετά τη 
συμπλήρωση έξι (6) χρόνων υπηρεσίας ή μέχρι έξι (6) 
μήνες μετά τη συμπλήρωση τριών (3) χρόνων υπηρεσίας 
σε ΤΕΙ. Η εκπαιδευτική άδεια δεν εγκρίνεται όταν περι¬ 
ορίζεται στο διάστημα των θερινών ή άλλων διακοπών, 

εγκρίνεται όμως όταν διάστημα διακοπών περιλαμβά¬ 
νεται στο συνολικό πολύ μεγαλύτερης διάρκειας χρόνο 
της ζητούμενης άδειας ή όταν αναφέρεται σε συγκεκρι¬ 
μένο ερευνητικό ή άλλο εκπαιδευτικό έργο που γίνεται 
αποδεδειγμένα σε χρόνο διακοπών. 

2. Σκοπός της εκπαιδευτικής άδειας είναι ο εμπλου¬ 
τισμός των γνώσεων του αδειούχου με τη συμμετοχή 
του σε ερευνητικό ή εκπαιδευτικό έργο άλλου Ανώτατου 
Εκπαιδευτικού Ιδρύματος (ΑΕΙ) ή επιστημονικού φορέα 
της χώρας ή του εξωτερικού. Για το διάστημα παραμο¬ 
νής και εργασίας του σε ΑΕΙ ή επιστημονικό φορέα του 
εξωτερικού και κατά ανώτατο όριο για οκτώ (8) μήνες 
καταβάλλονται διπλές αποδοχές και εφόσον δεν μισθο¬ 
δοτείται από το ΑΕΙ ή το ίδρυμα του εξωτερικού. 

3. Η εκπαιδευτική άδεια χορηγείται, εφόσον: α) το εν¬ 
διαφερόμενο μέλος ΕΠ έχει συμπληρώσει τουλάχιστον 
τρία έτη υπηρεσίας σε ΤΕΙ, από τα οποία τουλάχιστον 
δύο έτη στο ΤΕΙ που υπηρετεί κατά την υποβολή της 
σχετικής αίτησης, και β) δεν παρακωλύεται η εκπαι¬ 
δευτική διαδικασία του Τμήματος κατά τη διάρκεια της 
απουσίας του αδειούχου, λαμβανομένου υπόψη και του 
τετραετούς ακαδημαϊκού - αναπτυξιακού προγραμμα¬ 
τισμού του ιδρύματος. Ο συνολικός αριθμός των μελών 
Ε.Π. του Τμήματος, τα οποία σε συγκεκριμένη χρονική 
στιγμή απουσιάζουν με άδεια της οποίας η διάρκεια 
είναι μεγαλύτερη του ενός μήνα, δεν μπορεί να υπερ¬ 
βαίνει το 1/7 του συνολικού αριθμού των μελών ΕΠ του 
Τ μήματος. 

4. Η εκπαιδευτική άδεια χορηγείται, ύστερα από αί¬ 
τηση του ενδιαφερομένου μέλους ΕΠ, με απόφαση του 
Προέδρου του οικείου ΤΕΙ μετά από εισήγηση του Συμ¬ 
βουλίου του ΤΕΙ και γνώμη του Τμήματος στο οποίο ανή¬ 
κει το μέλος αυτό. Τ ο αργότερο δύο μήνες μετά τη λήξη 
της εκπαιδευτικής άδειός του, το μέλος ΕΠ υποβάλλει 
έκθεση για τις δραστηριότητες και τα αποτελέσματα 
της εκπαιδευτικής άδειας στη ΓΣ του οικείου Τμήματος, 
η οποία προβαίνει στην αξιολόγησή της. Οι αποφάσεις 
για τη χορήγηση της εκπαιδευτικής άδειας και για την 
αξιολόγηση της έκθεσης κοινοποιούνται στην αρμόδια 
Διεύθυνση του Υπουργείου Εθνικής Παιδείας και Θρη¬ 
σκευμάτων. Ειδικότερα θέματα σχετικά με τη χορήγηση 
εκπαιδευτικών αδειών και τις υποχρεώσεις των αδειού- 
χων καθορίζονται σύμφωνα με τον εσωτερικό κανονισμό 
του οικείου ΤΕΙ.» 

Αρθρο 11 

Παραρτήματα ΤΕΙ 

1. Η περίπτωση α' της παραγράφου 6 του άρθρου 26 
του ν. 3549/2007, που αφορά στην πρόσληψη ερευνητών 
ως επισκεπτών καθηγητών στα Πανεπιστήμια, εφαρμό¬ 
ζεται αναλόγως και στα ΤΕΙ. 

2. Η παράγραφος 6 του άρθρου 5 του ν. 1404/1983, 
όπως συμπληρώθηκε με την παράγραφο 8 του άρθρου 
25 του ν. 1824/1988 (ΦΕΚ 296 Α'), αντικαθίσταται ως 
εξής: 

«6. Παράρτημα ΤΕΙ είναι η εκπαιδευτική μονάδα που: 

α) έχει έδρα σε απόσταση μεγαλύτερη από τριάντα 
(30) χιλιόμετρα από την έδρα του ΤΕΙ και 

β) περιλαμβάνει το πολύ δύο (2) Σχολές ή μέχρι τέσ¬ 
σερα (4) ανεξάρτητα Τμήματα. 

Γ ια την αποτελεσματικότερη λειτουργία του Παραρτή¬ 
ματος είναι δυνατή η εκχώρηση αυξημένων αρμοδιοτήτων 


στον Διευθυντή του ή στον Προϊστάμενο του Τ μήματος, 
όταν το Παράρτημα περιλαμβάνει ένα Τμήμα, με ανάλογες 
ρυθμίσεις στον εσωτερικό κανονισμό του ΤΕΙ.» 

Αρθρο 12 

Σύσταση νέων θέσεων ΕΠ και 

Ειδικού Τεχνικού Προσωπικού (ΕΤΠ) σε ΤΕΙ/ΑΣΠΑΙΤΕ 

1. Με κοινή απόφαση των Υπουργών Οικονομίας και 
Οικονομικών και Εθνικής Παιδείας και θρησκευμάτων 
συνιστώνται οι αναγκαίες οργανικές θέσεις για το διο¬ 
ρισμό μελών Εκπαιδευτικού Προσωπικού (ΕΠ) και Ειδικού 
Τεχνικού Προσωπικού (ΕΤΠ) στο πλαίσιο του τετραε¬ 
τούς ακαδημαϊκού - αναπτυξιακού προγραμματισμού, 
όπως προβλέπεται στο ν. 3549/2007. 

2. Οι συνιστώμενες θέσεις κατανέμονται στα ΤΕΙ και 
την ΑΣΠΑΙΤΕ με απόφαση του Υπουργού Εθνικής Παι¬ 
δείας και Θρησκευμάτων με βάση τη δυναμικότητα και 
τις πραγματικές ανάγκες κάθε ιδρύματος, λαμβανομέ¬ 
νου υπόψη του τετραετούς ακαδημαϊκού-αναπτυξιακού 
προγραμματισμού του. 

Αρθρο 13 

Διάρκεια εξαμήνων ΤΕΙ 

1. Από το επόμενο ακαδημαϊκό έτος από την έναρξη 
ισχύος του παρόντος νόμου, κάθε εξάμηνο διαρκεί για 
τα ΤΕΙ τουλάχιστον δεκατρείς (13) πλήρεις εβδομάδες 
διδασκαλίας που καλύπτουν έναν ελάχιστο αριθμό πι¬ 
στωτικών μονάδων. Κατά τα λοιπά ισχύουν οι διατάξεις 
της παραγράφου 1 του άρθρου 16 του ν. 3549/2007. 

2. Η παράγραφος 2 του άρθρου 16 του ν. 3549/2007 
αντικαθίσταται ως εξής: 

«2. Από το επόμενο ακαδημαϊκό έτος από την έναρξη 
ισχύος του παρόντος νόμου και με την επιφύλαξη των 
διατάξεων της περίπτωσης α' της παραγράφου 3 του 
άρθρου 27 του ν. 1404/1983, στα ΑΕΙ κάθε μάθημα εξετά¬ 
ζεται στο τέλος του εξαμήνου στο οποίο διδάχθηκε και 
επιπλέον στην εξεταστική περίοδο του Σεπτεμβρίου.» 

Άρθρο 14 

Εκλογή Αναπληρωτή Προϊσταμένου Τμήματος ΤΕΙ 

1. Ο Αναπληρωτής Προϊστάμενος Τμήματος αναδεικνύ- 
εται ταυτόχρονα και με την ίδια διαδικασία που προ¬ 
βλέπει η παράγραφος 1 του άρθρου 12 του ν. 1404/1983 
για τον Προϊστάμενο του Τμήματος. 

2. Οι Αναπληρωτές Προϊστάμενοι Τμημάτων ΤΕΙ, που 
έχουν οριστεί σύμφωνα με την παράγραφο 4 του άρ¬ 
θρου 9 του ν. 1404/1983, εξακολουθούν να ασκούν τα κα¬ 
θήκοντα τους μέχρι την πραγματοποίηση των πρώτων, 
από την έναρξη ισχύος του παρόντος νόμου, εκλογών 
για την ανάδειξη του Προϊσταμένου του Τμήματος και 
του αναπληρωτή του. 

Άρθρο 15 

Επιστημονικοί, Εργαστηριακοί Συνεργάτες 
και Εκπαιδευτικοί Ειδικών Μαθημάτων (ΕΕΜ) ΤΕΙ 

Το πρώτο εδάφιο της παραγράφου 6 του άρθρου 19 
του ν. 1404/1983, όπως τροποποιήθηκε με το Κεφάλαιο 
Γ' του άρθρου 4 του ν. 2916/2001 και συμπληρώθηκε με 
την παράγραφο 2 του άρθρου 7 του ν. 3194/2003 (ΦΕΚ 
267 Α'), αντικαθίσταται ως εξής: 

«Με τους όρους του παρόντος άρθρου, που διέπουν 
την πρόσληψη και την ανάθεση διδακτικού έργου σε 
Επιστημονικούς ή Εργαστηριακούς Συνεργάτες ή Εκ¬ 
παιδευτικούς Ειδικών Μαθημάτων (ΕΕΜ) ΤΕΙ, μπορεί να 
ανατεθεί διδακτικό έργο μόνο για εξειδικευμένα μα¬ 
θήματα μέχρι τεσσάρων εβδομαδιαίων ωρών ως υπε- 
ρωριακή απασχόληση σε μόνιμους ή συμβασιούχους 
υπαλλήλους του Δημοσίου ή του ευρύτερου δημόσιου 
τομέα, ύστερα από άδεια της υπηρεσίας τους, καθώς 
και σε συνταξιούχους του Δημοσίου ή του ευρύτερου 
δημόσιου τομέα, μη θιγομένων των πολυτέκνων εκπαι¬ 
δευτικών στους οποίους εφαρμόζονται οι περιορισμοί 
που θέτει το άρθρο 1 του ν. 1256/1982 και το άρθρο 21 
παράγραφος 3 του ν. 1400/1983.» 

Άρθρο 16 

Εργαστηριακό Διδακτικό Προσωπικό (ΕΡΔΙΠ) 
και Εργαστηριακοί Συνεργάτες 
Τμημάτων Τεχνολογίας Τροφίμων ΤΕΙ 

1. Στα Τμήματα Τεχνολογίας Τροφίμων ΤΕΙ και στις 
ειδικότητες «Ειδικός Οινογνωσίας - Γευσιγνωσίας», «Γευ- 
σιγνωσία Τροφίμων» και «Οργανοληπτικός Έλεγχος» 
προσλαμβάνεται Εργαστηριακό Διδακτικό Προσωπικό 
(ΕΡΔΙΠ), τα μέλη του οποίου επιτελούν εφαρμοσμένο 
εργαστηριακό διδακτικό έργο, που συνίσταται στη 
διεξαγωγή εργαστηριακών και πρακτικών ασκήσεων 
στο πεδίο εφαρμογής του γνωστικού αντικειμένου του 
Τ μήματος. 

2. Οι θέσεις ΕΡΔΙΠ κλιμακώνονται στις βαθμίδες Α', 
Β' και Γ' με κατώτερη βαθμίδα τη Γ', ανάλογα με τα 
προσόντα, που καθορίζονται ως ακολούθως: 

α) Βαθμίδα Γ' 

αα) Οκταετής, στο αντικείμενο της θέσης, επαγγελ¬ 
ματική δραστηριότητα. 

ββ) Διετής τουλάχιστον διδακτική εμπειρία. 

β) Βαθμίδα Β' 

αα) Δεκαετής, στο αντικείμενο της θέσης, επαγγελ¬ 
ματική δραστηριότητα. 

ββ) Τετραετής τουλάχιστον διδακτική εμπειρία. 

γ) Βαθμίδα Α' 

αα) Δωδεκαετής, στο αντικείμενο της θέσης, επαγ¬ 
γελματική δραστηριότητα. 

ββ) Επταετής τουλάχιστον διδακτική εμπειρία. 

γγ) Δημοσιεύματα περιεχομένου συναφούς με το γνω¬ 
στικό αντικείμενο της θέσης. 

3. Εκτός των άλλων προσόντων, για την εκλογή συ- 
νεκτιμώνται τίτλοι ή πιστοποιητικά σπουδών, εφόσον 
σχετίζονται με το γνωστικό αντικείμενο της θέσης. Κατά 
τα λοιπά εφαρμόζονται αναλόγως οι διατάξεις των πε¬ 
ριπτώσεων δ' και ε' της παραγράφου 31 του άρθρου 3 
του ν. 3027/2002 (ΦΕΚ 152 Α') και των άρθρων 2, 3 και 
4 του π.δ. 35/2003 (ΦΕΚ 36 Α'). 

4. Για την κάλυψη διδακτικών ή άλλων αναγκών των 
ΤΕΙ στις ειδικότητες της παραγράφου 1 του άρθρου αυ¬ 
τού μπορεί να προσλαμβάνεται σε θέση Εργαστηριακού 
Συνεργάτη προσωπικό που έχει τα προσόντα μελών 
ΕΡΔΙΠ Β' και Γ' βαθμίδας. Οι διατάξεις των παραγράφων 
1, 2, 4, 5, 6 και 9 του άρθρου 19 του ν. 1404/1983, όπως 
έχουν τροποποιηθεί και ισχύουν, εφαρμόζονται αναλό¬ 
γως και για το προσωπικό της κατηγορίας αυτής και 
ειδικότερα η μεν παράγραφος 1 για όσους διαθέτουν τα 
προσόντα των τακτικών μελών ΕΡΔΙΠ Β' και Γ' βαθμίδας, 


η δε παράγραφος 2 για όσους έχουν τουλάχιστον ένα 
από τα προσόντα αυτά ή τριετή τουλάχιστον επαγγελ¬ 
ματική δραστηριότητα. 

Αρθρο 17 

Συγχώνευση, μετονομασία και άλλες μεταβολές των 
Τμημάτων ΤΕΙ 

1. Το πρώτο εδάφιο της παραγράφου 2 του άρθρου 4 
του ν. 1404/1983, όπως αντικαταστάθηκε με την παρά¬ 
γραφο 1 του άρθρου 3 του ν. 3027/2002 και συμπληρώ¬ 
θηκε με την παράγραφο 4 του άρθρου 9 του ν. 3549/ 
2007, αντικαθίσταται ως εξής: 

«Με προεδρικό διάταγμα, που εκδίδεται με πρότα¬ 
ση των Υπουργών Εθνικής Παιδείας και θρησκευμάτων 
και Οικονομίας και Οικονομικών και, όταν πρόκειται για 
σύσταση ή κατάργηση θέσεων, και του Υπουργού Εσω¬ 
τερικών, ύστερα από γνώμη του Συμβουλίου Ανώτατης 
Τεχνολογικής Εκπαίδευσης (ΣΑΤΕ) και, εκτός των περι¬ 
πτώσεων ίδρυσης ΤΕΙ, και της Συνέλευσης του οικείου 
ΤΕΙ, μπορεί να ιδρύονται, να καταργούνται ή να κατα- 
τέμνονται ΤΕΙ, Παραρτήματα, Σχολές ή Τμήματα ή να 
συγχωνεύονται ή να μετονομάζονται ΤΕΙ.» 

2. Οι παράγραφοι 3 και 4 του άρθρου 4 του ν. 1404/1983 
αναριθμούνται σε 5 και 6 αντίστοιχα και προστίθενται 
παράγραφοι 3 και 4 που έχουν ως εξής: 

«3. Με απόφαση του Υπουργού Εθνικής Παιδείας 
και θρησκευμάτων, που εκδίδεται ύστερα από γνώμη 
του ΣΑΤΕ και απόφαση της Συνέλευσης του ΤΕΙ, μετά 
από εισήγηση των Συμβουλίων των οικείων Τμημάτων, 
μπορεί να αλλάζουν γνωστικό αντικείμενο, να μετονο¬ 
μάζονται ή να συγχωνεύονται Παραρτήματα, Σχολές 
ή Τμήματα του ΤΕΙ. Με την ίδια απόφαση μπορεί να 
καθορίζονται και οι προβλεπόμενες κατευθύνσεις των 
συγχωνευόμενων Τμημάτων, καθώς και κάθε άλλη λε¬ 
πτομέρεια που είναι αναγκαία για την εφαρμογή της 
διάταξης αυτής. 

4. Με τη ίδια διαδικασία μπορεί Τμήματα των ΤΕΙ, 
στα οποία ο αριθμός των κατ’ έτος εγγεγραμμένων 
σπουδαστών είναι μικρότερος του 10% του αριθμού 
των εισακτέων στο Τμήμα για πέντε (5) συνεχόμενα 
ακαδημαϊκά έτη, να αλλάζουν γνωστικό αντικείμενο, 
να μετονομάζονται ή να συγχωνεύονται υποχρεωτικά 
με άλλο Τμήμα συναφούς γνωστικού αντικειμένου που 
λειτουργεί στο ίδιο ΤΕΙ. Σε περίπτωση που δεν τηρηθεί 
για οποιονδήποτε λόγο η διαδικασία αυτή, μπορεί με 
απόφαση του Υπουργού Εθνικής Παιδείας και θρησκευ¬ 
μάτων, που εκδίδεται ύστερα από γνώμη του ΣΑΤΕ, να 
διακόπτεται υποχρεωτικά η λειτουργία και να αναστέλ¬ 
λεται η εισαγωγή και εγγραφή νέων σπουδαστών στα 
Τμήματα αυτά. Στην περίπτωση αυτή, με την ίδια υπουρ¬ 
γική απόφαση ρυθμίζονται τα θέματα των σπουδών, των 
εγγεγραμμένων σπουδαστών, του εκπαιδευτικού και 
διοικητικού προσωπικού και του ΕΤΠ των οικείων Τμη¬ 
μάτων και κάθε άλλη λεπτομέρεια που είναι αναγκαία 
για την εφαρμογή της διάταξης αυτής.» 

3. Στην παράγραφο 3 του άρθρου 5 του ν. 1404/1983, 
που προστέθηκε με την παράγραφο 10 του άρθρου 7 
του ν. 3194/2003, προστίθεται περίπτωση ε' ως εξής: 

«ε) Ειδικά σε περίπτωση που σε ένα ΤΕΙ μία Σχολή πα- 
ραμείνει με ένα Τμήμα μετά τη διαδικασία συγχώνευσης 
που προβλέπεται στην παράγραφο 3 του άρθρου 4 του 
ν. 1404/1983, όπως τροποποιήθηκε και ισχύει, το εναπο- 

μείναν Τμήμα συνεχίζει κανονικά τη λειτουργία του με 
την ονομασία «Σχολή». Ο Προϊστάμενος του Τμήματος 
ονομάζεται «Διευθυντής» και συμμετέχει στο Συμβούλιο 
του ΤΕΙ με τις αρμοδιότητες του Διευθυντή Σχολής. 
Εκτός από τον Προϊστάμενο του Τμήματος δεν εκλέ¬ 
γεται άλλος Διευθυντής Σχολής.» 

Άρθρο 18 

Επαγγελματική κατοχύρωση αποφοίτων ΤΕΙ 

1. Από την έναρξη ισχύος του νόμου αυτού, τα σχετικά 
με την επαγγελματική κατοχύρωση των πτυχιούχων 
νεοϊδρυόμενων Τμημάτων ΤΕΙ καθορίζονται με τα δια¬ 
τάγματα ίδρυσής τους. Στο πλαίσιο των διαταγμάτων 
του προηγούμενου εδαφίου, οι κατ’ ιδίαν όροι και προϋ¬ 
ποθέσεις ασκήσεως των επαγγελματικών δικαιωμάτων 
που αναγνωρίζονται με τα διατάγματα αυτά εξειδικεύ¬ 
ονται εκάστοτε με αποφάσεις των καθ’ ύλην αρμόδιων 
Υπουργών, σύμφωνα με τις διατάξεις του άρθρου 2 του 
ν. 3549/2007. 

2. Με διάταγμα, που εκδίδεται με πρόταση του Υπουρ¬ 
γού Εθνικής Παιδείας και Θρησκευμάτων, ύστερα από 
γνώμη του ΣΑΤΕ και του ΣΑΠΕ, μπορεί να καθορίζονται 
επίσης και τα σχετικά με την επαγγελματική κατοχύ¬ 
ρωση των πτυχιούχων ήδη υφιστάμενων Τμημάτων ΤΕΙ, 
στους οποίους δεν έχουν αναγνωριστεί ακόμη μέχρι 
την έναρξη ισχύος του νόμου αυτού επαγγελματικά 
δικαιώματα με διατάγματα, που προβλέπονται στην 
περίπτωση γ' της παραγράφου 2 του άρθρου 25 του ν. 
1404/1983, καθώς και οι όροι και προϋποθέσεις ασκή¬ 
σεως των δικαιωμάτων αυτών με αποφάσεις των καθ’ 
ύλην αρμόδιων Υπουργών, σύμφωνα με τις διατάξεις 
του άρθρου 2 του ν. 3549/2007. 

Για τα εκκρεμή σχέδια προεδρικών διαταγμάτων της 
περίπτωσης γ' της παραγράφου 2 του άρθρου 25 του ν. 
1404/1983 τα οποία έχουν υποβληθεί προς συνυπογρα- 
φή στα συναρμόδια Υπουργεία, ισχύουν οι διατάξεις 
της περίπτωσης γ' της παραγράφου 2 του άρθρου 25 
του ν. 1404/1983. 

3. Στο τέλος του στοιχείου νϋί της περίπτωσης β' της 
παραγράφου 1 του άρθρου 48 του ν. 1404/1983 προστί¬ 
θεται εδάφιο ως εξής: 

«Ειδικότερα για την επαγγελματική κατοχύρωση των 
αποφοίτων Πανεπιστημίων απαιτείται η γνώμη του 
ΣΑΠΕ και του ΣΑΤΕ.» 

Άρθρο 19 

Συνεργασία μεταξύ ΤΕΙ και Πανεπιστημίων 

1. Τμήματα των ΤΕΙ μπορούν να συνεργάζονται με 
αντίστοιχα και ομοειδή Τμήματα Πανεπιστημίων, που 
έχουν την έδρα τους στην ίδια περιφέρεια, εφόσον 
έχουν αμφότερα αξιολογηθεί, για την από κοινού δι¬ 
οργάνωση και διεξαγωγή μαθημάτων ή άλλων συστα¬ 
τικών στοιχείων του προγράμματος προπτυχιακών 
σπουδών, και ιδίως για την παρακολούθηση παρα¬ 
δόσεων, σεμιναρίων, φροντιστηριακών ασκήσεων ή 
εργαστηρίων, την πρακτική άσκηση, την εκπόνηση δι¬ 
πλωματικών ή πτυχιακών εργασιών και τη διενέργεια 
των εξετάσεων, με την ισότιμη συμμετοχή φοιτητών 
και σπουδαστών. 

2. Γ ια τη συνεργασία συνάπτεται προγραμματική σύμ¬ 
βαση, που εγκρίνεται από το Συμβούλιο του ΤΕΙ και τη 


Σύγκλητο του Πανεπιστημίου, μετά από πρόταση των 
οικείων Γ ενικών Συνελεύσεων των συνεργαζόμενων Τ ρη¬ 
μάτων, και η οποία κοινοποιείται στο Υπουργείο Εθνικής 
Παιδείας και Θρησκευμάτων. Με την προγραμματική 
σύμβαση ρυθμίζονται τα θέματα που είναι απαραίτητα 
για την πραγματοποίηση της συνεργασίας σε επίπεδο 
προπτυχιακών σπουδών, και ιδίως η διάρκεια και το 
αντικείμενο της συνεργασίας, η αμοιβαία ακαδημαϊκή 
και διοικητική υποστήριξη, η αμοιβαία αναγνώριση της 
βαθμολογίας των μαθημάτων, στα οποία συμμετέχουν 
επιτυχώς οι φοιτητές και σπουδαστές, η μνεία της συ¬ 
νεργασίας μεταξύ των οικείων Τμημάτων στους τίτλους 
σπουδών που χορηγεί καθένα από αυτά. 

Αρθρο 20 

Καθηγητές Εφαρμογών 

1. Το πρώτο εδάφιο της περίπτωσης β' της παραγρά¬ 
φου 3 του άρθρου 15 του ν. 1404/1983 αντικαθίσταται 
ως εξής: 

«Προϋπόθεση για εκλογή σε θέση μέλους ΕΠ είναι η 
κατοχή διδακτορικού διπλώματος.» 

2. Οι περιπτώσεις Αα και Αβ της παραγράφου 4 του 
άρθρου 15 του ν. 1404/1983 αντικαθίστανται ως εξής: 

«Α. Καθηγητή Εφαρμογών ΤΕΙ 

α) Τρία (3) τουλάχιστον έτη επαγγελματικής δρα¬ 
στηριότητας αντίστοιχης του επιπέδου σπουδών σε 
αντικείμενο σχετικό με το γνωστικό αντικείμενο της 
θέσης που προκηρύσσεται ή ισόχρονης εργασίας σε 
αναγνωρισμένα ερευνητικά κέντρα ή συμμετοχής με 
αμοιβή σε οργανωμένα ερευνητικά προγράμματα ή συν¬ 
δυασμός των ανωτέρω δραστηριοτήτων, αντίστοιχων 
σε κάθε περίπτωση, με το γνωστικό αντικείμενο της 
θέσης που προκηρύσσεται. Η ανωτέρω επαγγελματι¬ 
κή δραστηριότητα μπορεί να περιλαμβάνει μέχρι ένα 
χρόνο διδακτικό έργο σε Πανεπιστήμια ή ΤΕΙ ή ομοταγή 
Ιδρύματα του εξωτερικού. 

β) Συναφή προς το αντικείμενο της θέσης που προκη¬ 
ρύσσεται επιστημονική δραστηριότητα που τεκμαίρεται 
από ικανότητα εφαρμογής επιστημονικών γνώσεων και 
τεχνολογικών μεθόδων ή εκτέλεση τμήματος ή ολοκλη¬ 
ρωμένων ερευνητικών έργων, η οποία αποδεικνύεται 
από πρωτότυπες δημοσιεύσεις σε επιστημονικά περιο¬ 
δικά αναγνωρισμένου κύρους.» 

3. Οι διατάξεις των ως άνω παραγράφων ισχύουν 
για την εκλογή σε θέσεις Καθηγητών Εφαρμογών που 
προκηρύσσονται από 1.1.2014 και στο εξής. 

Αρθρο 21 

Καθηγητές Εφαρμογών 

στο Κέντρο Ξένων Γλωσσών και Φυσικής Αγωγής 

(Κ.Ξ.Γ.Φ.Α.) 

1. Οι Καθηγητές Εφαρμογών προσωποπαγών θέσεων 
που εντάχθηκαν σε θέσεις Καθηγητή Εφαρμογών, σύμ¬ 
φωνα με τις διατάξεις της παραγράφου 11 του άρθρου 1 
του ν. 2621/1998 και τοποθετήθηκαν στο Κέντρο Ξένων 
Γλωσσών και Φυσικής Αγωγής (ΚΞΓΦΑ), σύμφωνα με 
την περίπτωση αα' στοιχείο στ' της παραγράφου 1 του 
άρθρου 6 του ν. 2916/2001, εφόσον καλύπτουν ειδικότη¬ 
τες ή γνωστικά αντικείμενα που ανήκουν σε Τμήματα 
και πληρούν τις προϋποθέσεις επιλογής σε θέσεις ΕΠ 
βαθμίδας Καθηγητή Εφαρμογών ή Επίκουρου Καθηγητή, 

εκτός της επαγγελματικής δραστηριότητας, σύμφωνα 
με το άρθρο 15 του ν. 1404/1983, όπως ισχύει, έχουν το 
δικαίωμα να ζητήσουν μέχρι δύο φορές την ένταξή τους 
σε κενές οργανικές θέσεις Ε Π μετά από κρίση από το 
Εκλεκτορικό Σώμα του Τμήματος, σύμφωνα με τις δια¬ 
δικασίες που προβλέπονται στο άρθρο 16 του ν. 1404/ 
1983, όπως ισχύει. Η σχετική αίτηση περιλαμβάνει μία 
προτίμηση Τμήματος και υποβάλλεται στις Γραμματείες 
των Τμημάτων του ίδιου ΤΕΙ, που από πλευράς ειδικό¬ 
τητας ή γνωστικού αντικειμένου έχουν συνάφεια με τα 
επιστημονικά προσόντα του ενδιαφερομένου. Οι διατά¬ 
ξεις του στοιχείου ε' της παραγράφου 2 του άρθρου 16 
εφαρμόζονται αναλόγως στην περίπτωση αυτή. 

2. Καθηγητές Εφαρμογών προσωποπαγών θέσεων που 
εντάχθηκαν σε θέσεις Καθηγητή Εφαρμογών, σύμφωνα 
με τις διατάξεις της παραγράφου 11 του άρθρου 1 του ν. 
2621/1998 και τοποθετήθηκαν στο ΚΞΓΦΑ, σύμφωνα με 
την υποπερίπτωση αα' της περίπτωσης στ' της παρα¬ 
γράφου 1 του άρθρου 6 του ν. 2916/2001, εφόσον είχαν 
τον τίτλο του Επίκουρου Καθηγητή και τις αντίστοιχες 
αποδοχές της βαθμίδας αυτής πριν τη δημοσίευση του 
ν. 2621/1998 και διδάσκουν υποχρεωτικά ή κατ’ επιλογήν 
υποχρεωτικά μαθήματα που περιέχονται στα τρέχοντα 
προγράμματα σπουδών των Τμημάτων ΤΕΙ, μπορούν 
με αίτησή τους, που υποβάλλεται εντός μηνός από τη 
δημοσίευση του παρόντος νόμου, προς το Συμβούλιο 
του οικείου ΤΕΙ να ζητήσουν τη μετατροπή της θέσης 
τους άνευ άλλης διαδικασίας σε προσωποπαγή θέση 
Επίκουρου Καθηγητή ΕΠ που θα ανήκει στο ΚΞΓΦΑ. Η 
απόφαση του Συμβουλίου ΤΕΙ διαβιβάζεται στον Πρόε¬ 
δρο του ΤΕΙ, που εκδίδει διαπιστωτική πράξη που δημο¬ 
σιεύεται στην Εφημερίδα της Κυβερνήσεως. Τα μέλη Ε 
Π που κατέχουν τις νέες αυτές προσωποπαγείς θέσεις 
εξακολουθούν να μετέχουν στα όργανα διοίκησης των 
ΚΞΓΦΑ και στο εκλεκτορικό σώμα εκλογής Διεύθυνσης 
ΚΞΓΦΑ. Μέχρι την 31η Δεκεμβρίου 2014 για την κατηγο¬ 
ρία αυτή των εκπαιδευτικών εφαρμόζονται όσα ισχύουν 
για τους λοιπούς Επίκουρους Καθηγητές των ΤΕΙ με 
προσωποπαγή θέση. 

Άρθρο 22 

Θέματα Συμπράξεων Δημόσιου και Ιδιωτικού Τομέα 

Στο ν. 1404/1983 προστίθεται άρθρο 28Α, το οποίο 
έχει ως εξής: 

«Αρθρο 28Α 

Θέματα Συμπράξεων Δημόσιου και Ιδιωτικού Τομέα 

1. Στις περιπτώσεις υπαγωγής του έργου της υλο¬ 
ποίησης ανέγερσης και λειτουργίας κτιριακών έργων 
και υποδομών, μονάδων των Τεχνολογικών Εκπαιδευ¬ 
τικών Ιδρυμάτων (ΤΕΙ) στις διατάξεις του ν. 3389/2005 
(ΦΕΚ 232 Α'), η ανώνυμη εταιρία Οργανισμός Σχολικών 
Κτιρίων (ΟΣΚ ΑΕ) ή ο εκάστοτε αρμόδιος Δημόσιος 
Φορέας ασκούν στην Επικράτεια τις αρμοδιότητες της 
μελέτης, κατασκευής, χρηματοδότησης, πάσης φύσεως 
συντήρησης, τεχνικής και κάθε άλλης διαχείρισης και 
διάθεσης των ανεγερθέντων κτιρίων, φύλαξης, ασφάλι¬ 
σης και λειτουργίας των εν λόγω κτιριακών μονάδων, τις 
οποίες δύναται να αναθέτουν περαιτέρω στην Εταιρεία 
Ειδικού Σκοπού που προβλέπεται από το άρθρο 1 του 
παραπάνω νόμου. 


2. Στις περιπτώσεις υπαγωγής του έργου της υλοποί¬ 
ησης κτιριακών μονάδων των ΤΕΙ στις άνω διατάξεις 
του ν. 3389/2005, και καθ’ όλη τη διάρκεια ισχύος των 
συμβάσεων σύμπραξης και των παρεπόμενων αυτών 
συμφώνων, αναστέλλεται η εφαρμογή κάθε διάταξης 
νόμου, με την οποία παραχωρούνται σε άλλα πρόσωπα 
ή φορείς, πλην της ΟΣΚ ΑΕ ή του εκάστοτε αρμόδι¬ 
ου Δημόσιου Φορέα, αρμοδιότητες που παρέχουν στα 
πρόσωπα αυτά τη δυνατότητα να παρεμβαίνουν στην 
υλοποίηση του έργου ή να τροποποιούν τη σκοπούμενη 
λειτουργία και χρήση του, όπως αυτές προβλέπονται 
στις συμβάσεις σύμπραξης και τα παρεπόμενα αυτών 
σύμφωνα. Τα κτηριολογικά προγράμματα και κτηριοδο- 
μικά πρότυπα των υπό ανέγερση μονάδων της παραγρά¬ 
φου 1 του παρόντος άρθρου εγκρίνονται από το Υπουρ¬ 
γείο Εθνικής Παιδείας και Θρησκευμάτων σύμφωνα με 
τις υποβαλλόμενες κάθε φορά προτάσεις της ΟΣΚ ΑΕ. 
Επίσης το πολεοδομικό γραφείο της ΟΣΚ ΑΕ έχει απο¬ 
κλειστικό δικαίωμα έκδοσης της κατά νόμο απαραίτητης 
οικοδομικής άδειας για τις ως άνω περιπτώσεις. 

3. Κατά το χρόνο ισχύος των συμβάσεων σύμπρα¬ 
ξης και των, τυχόν, παρεπόμενων συμφώνων του ν. 
3389/2005, δεν θίγονται οι αρμοδιότητες σχετικά με τη 
στήριξη της εκπαιδευτικής και διοικητικής λειτουργίας 
των κτιριακών αυτών μονάδων που προβλέπονται στις 
κείμενες διατάξεις, καθώς και η τυχόν, προβλεπόμενη 
σε αυτές παροχή λοιπών υπηρεσιών, οι οποίες δεν πε¬ 
ριλαμβάνονται στις παραπάνω συμβάσεις σύμπραξης 
και στα παρεπόμενα σύμφωνα. 

4. Στις παραπάνω περιπτώσεις, η κυριότητα των ακι¬ 
νήτων δεν δύναται να μεταβληθεί για όσο χρόνο ισχύει 
η οικεία σύμβαση σύμπραξης και τα παρεπόμενα αυτής 
σύμφωνα. Για την υπαγωγή ενός τέτοιου έργου στις 
διατάξεις του ν. 3389/2005 με φορέα υλοποίησης την 
ΟΣΚ ΑΕ, απαιτείται η υποβολή του σχετικού αιτήματος 
προς τη Διυπουργική Επιτροπή Συμπράξεων Δημοσίου 
και Ιδιωτικού Τομέα να συνοδεύεται από απόφαση του 
Συμβουλίου του ΤΕΙ περί ανάθεσης της αρμοδιότητας 
στην ΟΣΚ ΑΕ, καθώς επίσης υποχρεωτικώς αναφέρεται 
το ακίνητο επί του οποίου θα ανεγερθούν οι κτιριακές 
υποδομές. Η ΟΣΚ ΑΕ προγραμματίζει, κατανέμει και 
ομαδοποιεί τις υποβληθείσες αιτήσεις των ΤΕΙ και κα¬ 
θορίζει την προτεραιότητα υλοποίησης αυτών. 

5. Η ισχύς κάθε άλλης διάταξης νόμου προβλέπου- 
σα αντίθετα των ανωτέρω δεν εφαρμόζεται από της 
δημοσιεύσεως του παρόντος καθ’ όλη τη διάρκεια της 
περιόδου ισχύος των συμβάσεων σύμπραξης και των 
παρεπόμενων αυτών συμφώνων.» 

ΚΕΦΑΛΑΙΟ Β' 

ΘΕΜΑΤΑ ΙΔΡΥΜΑΤΩΝ ΑΝΩΤΑΤΗΣ ΕΚΠΑΙΔΕΥΣΗΣ 
Άρθρο 23 

Προγραμματισμός θέσεων Ειδικού και 
Εργαστηριακού Διδακτικού Προσωπικού (ΕΕΔΙΠ), 
Ειδικού Τεχνικού Εργαστηριακού 
Προσωπικού (ΕΤΕΠ) και ΕΤΠ 

Θέσεις Ειδικού και Εργαστηριακού Διδακτικού Προσω¬ 
πικού (ΕΕΔΙΠ) και Ειδικού Τεχνικού Εργαστηριακού Προ¬ 
σωπικού (ΕΤΕΠ) των Πανεπιστημίων, καθώς και Ειδικού 
Τεχνικού Προσωπικού (ΕΤΠ) των ΤΕΙ, που κενώνονται για 
οποιαδήποτε αιτία, επαναπροκηρύσσονται τηρούμενης 

της διαδικασίας που προβλέπεται από τις κείμενες δι¬ 
ατάξεις, εφόσον η πρόταση για την προκήρυξη ή πλή¬ 
ρωση των θέσεων υποβάλλεται μέσα σε αποκλειστική 
προθεσμία ενός (1) έτους από την ημερομηνία που η 
θέση παρέμεινε κενή. 

Άρθρο 24 

Λήψη αποφάσεων Συγκλήτου 
Πανεπιστημίου και Συνέλευσης ΤΕΙ 

Αν για οποιονδήποτε λόγο δεν καθίσταται δυνατή 
η πραγματοποίηση συνεδρίασης ή η λήψη απόφασης 
Συγκλήτου Πανεπιστημίου ή Συνέλευσης ΤΕΙ επί δύο 
διαδοχικές φορές για τα ίδια θέματα της ημερήσιας 
διάταξης, οι αποφάσεις για τα θέματα αυτά λαμβά- 
νονται από το Πρυτανικό Συμβούλιο του Πανεπιστημί¬ 
ου ή το Συμβούλιο του ΤΕΙ. Η αδυναμία συνεδρίασης 
ή λήψης απόφασης διαπιστώνεται με αιτιολογημένη 
απόφαση του οικείου Πρύτανη ή Προέδρου, ο οποίος 
συγκαλεί άμεσα το Πρυτανικό Συμβούλιο Πανεπιστημί¬ 
ου ή το Συμβούλιο ΤΕΙ για τη λήψη απόφασης επί των 
θεμάτων της ημερήσιας διάταξης της μη δυνάμενης να 
πραγματοποιηθεί συνεδρίασης της Συγκλήτου ή Συνέ¬ 
λευσης αντίστοιχα. 

Άρθρο 25 

Κατατακτήριες εξετάσεις 

Τα δύο τελευταία εδάφια της παραγράφου 3 του 
άρθρου 15 του ν. 3404/2005, που προστέθηκαν με την 
παράγραφο 1 του άρθρου 26 του ν. 3467/2006 (ΦΕΚ 128 
Α'), αντικαθίστανται ως εξής: 

«Επιτρέπεται η πλήρωση των κενών θέσεων της κα¬ 
τηγορίας υποψήφιων για κατάταξη πτυχιούχων ΤΕΙ, που 
τυχόν προκύπτουν μετά από διενέργεια ενιαίων κατα¬ 
τακτήριων εξετάσεων, από επιτυχόντες της κατηγορίας 
πτυχιούχων Πανεπιστημίου. Επίσης επιτρέπεται η πλή¬ 
ρωση των κενών θέσεων της κατηγορίας υποψήφιων 
για κατάταξη πτυχιούχων Πανεπιστημίων, που τυχόν 
προκύπτουν μετά από διενέργεια ενιαίων κατατακτήρι¬ 
ων εξετάσεων, από επιτυχόντες της κατηγορίας πτυχι¬ 
ούχων ΤΕΙ. Αν υπάρχουν περισσότεροι επιτυχόντες από 
την αυτή κατηγορία με την ίδια συνολική βαθμολογία, 
για την πλήρωση των κενών θέσεων και για την απο¬ 
φυγή της υπέρβασης του ποσοστού των κατατάξεων, 
λαμβάνονται υπόψη τα κριτήρια της παραγράφου 4 του 
άρθρου 15 του νόμου αυτού.» 

Αρθρο 26 

Απολύσεις λόγω συμπληρώσεως ορίου ηλικίας και 
τριακονταπενταετούς υπηρεσίας 

Απολύσεις λόγω συμπληρώσεως ορίου ηλικίας και 
τριακονταπενταετούς υπηρεσίας κατά το άρθρο 155 του 
Κώδικα Κατάστασης Δημοσίων Πολιτικών Υπαλλήλων 
και Υπαλλήλων Ν.Π.Δ.Δ., που κυρώθηκε με το άρθρο 
πρώτο του ν. 3528/2007 (ΦΕΚ 26 Α'), για τους βοηθούς, 
επιστημονικούς συνεργάτες, επιμελητές, τα μέλη ΕΤΕΠ 
και ΕΕΔΙΠ των Πανεπιστημίων και τα μέλη ΕΤΠ των ΤΕΙ 
πραγματοποιούνται στο τέλος του ακαδημαϊκού έτους 
εντός του οποίου συμπληρώνεται το σχετικό όριο ηλι¬ 
κίας και της τριακονταπενταετούς υπηρεσίας. 


Αρθρο 27 

Προγράμματα Μεταπτυχιακών Σπουδών (Π.Μ.Σ.) 

1. Στην παράγραφο 4 του άρθρου 5 του ν. 3685/2008 
διαγράφονται οι λέξεις «μόνιμο» και «μόνιμα». 

2. Το πρώτο εδάφιο της παραγράφου 2 του άρθρου 
8 του ν. 3685/2008 αντικαθίσταται ως εξής: 

«2. Η διαχείριση των εσόδων και εξόδων των Π.Μ.Σ. 
γίνεται από τον Ειδικό Λογαριασμό Κονδυλίων'Ερευνας 
(Ε.Λ.Κ.Ε.) και τα έσοδα κατανέμονται ως εξής:». 

3. Η περίπτωση β' της παραγράφου 2 του άρθρου 8 
του ν. 3685/2008 αντικαθίσταται ως εξής: 

«β) 25% για κάλυψη λειτουργικών εξόδων του ιδρύμα¬ 
τος που αφορούν το Π.Μ.Σ. οι κατηγορίες των οποίων 
ορίζονται με απόφαση της Συγκλήτου Ειδικής Σύνθεσης 
ή της Συνέλευσης Ειδικής Σύνθεσης και». 

4. Καταργείται το τελευταίο εδάφιο της παραγράφου 2 
του άρθρου 12 του ν. 3685/2008, όπως ίσχυε με την προ¬ 
σθήκη του άρθρου 24 του ν. 3696/2008 (ΦΕΚ 177 Α'). 

ΚΕΦΑΛΑΙΟ Γ' 

ΛΟΙΠΕΣ ΔΙΑΤΑΞΕΙΣ 
Αρθρο 28 

θέματα Αρχής Διασφάλισης Ποιότητας 
Ανώτατης Εκπαίδευσης (ΑΔΙΠ) 

1. Στο άρθρο 8 του ν. 3374/2005 (ΦΕΚ 189 Α') καταργεί- 
ται η παράγραφος 7 και προστίθεται νέα παράγραφος 
7 που έχει ως εξής: 

«7. Οι δαπάνες μετακίνησης για την εκτέλεση των 
καθηκόντων των μελών της Επιτροπής Εξωτερικής Αξι¬ 
ολόγησης (ΕΕΑ) (αντίτιμο εισιτηρίων συγκοινωνιακών 
μέσων ή δαπάνη χρήσης ιδιόκτητου ή μισθωμένου με¬ 
ταφορικού μέσου, έξοδα διανυκτέρευσης και ημερήσια 
αποζημίωση για το έργο της αξιολόγησης) καλύπτο¬ 
νται από την Αρχή Διασφάλισης Ποιότητας Ανώτατης 
Εκπαίδευσης (ΑΔΙΠ). Με κοινή απόφαση των Υπουρ¬ 
γών Οικονομίας και Οικονομικών και Εθνικής Παιδείας 
και θρησκευμάτων, που δημοσιεύεται στην Εφημερίδα 
της Κυβερνήσεως, καθορίζονται, κατά παρέκκλιση των 
κείμενων διατάξεων, το ποσό των δαπανών αυτών, η 
διαδικασία κάλυψής τους, τα αναγκαία δικαιολογητικά 
και κάθε σχετική λεπτομέρεια.» 

2. Η παράγραφος 3 του άρθρου 13 του ν. 3374/2005 
αντικαθίσταται ως εξής: 

«3. Για χρονικό διάστημα που δεν θα υπερβαίνει την 
31η Δεκεμβρίου 2013, η ΑΔΙΠ δύναται να προσλαμβά¬ 
νει, κατά το πρώτο στάδιο λειτουργίας της, διοικητικό 
και επιστημονικό προσωπικό με σύμβαση έργου, κατά 
παρέκκλιση από τις διατάξεις του άρθρου 12 του ν. 
3374/2005, το οποίο αποχωρεί μετά τη λήξη των συμβά¬ 
σεων. Οι εν λόγω συμβάσεις εξαιρούνται της εφαρμογής 
των διατάξεων του άρθρου 6 του ν. 2527/1997 (ΦΕΚ 206 
Α), όπως εκάστοτε ισχύουν, οι δε όροι και διαδικασία 
ανάθεσης τους καθορίζονται με σχετικές αποφάσεις 
της ΑΔΙΠ. Η σχετική χρηματοδότηση βαρύνει το εκάστο¬ 
τε ισχύον Επιχειρησιακό Πρόγραμμα αρμοδιότητας του 
Υπουργείου Εθνικής Παιδείας και θρησκευμάτων.» 

3. α) Στο τέλος του δεύτερου εδαφίου της παραγρά¬ 
φου 4 του άρθρου 11 του ν. 3374/2005 προστίθεται εδά¬ 
φιο, ως εξής: 

«Τα καθήκοντα των μελών της ΑΔΙΠ των περιπτώσεων 
δ', ε' και ζ' της παραγράφου 1 του παρόντος άρθρου 
περιορίζονται στη συμμετοχή τους στις συνεδριάσεις 
της ΑΔΙΠ.» 

β) Στο τέλος του πέμπτου εδαφίου της παραγράφου 
4 του άρθρου 11 του ν. 3374/2005 προστίθεται εδάφιο, 
ως εξής: 

«Ειδικά για τα μέλη των περιπτώσεων δ', ε' και ζ' της 
παραγράφου 1 του παρόντος άρθρου δεν καταβάλλο¬ 
νται αποδοχές, αλλά αποζημίωση για τη συμμετοχή 
τους στις συνεδριάσεις της ΑΔΙΠ, η οποία ορίζεται με 
κοινή απόφαση των Υπουργών Εθνικής Παιδείας και 
Θρήσκευματων και Οικονομίας και Οικονομικών, ύστερα 
από γνώμη της Αρχής.» 

Άρθρο 29 

Θέματα του Διεθνούς Πανεπιστημίου της Ελλάδος 
(ΔΙΠΑΕ) 

1. Στην παράγραφο 3 του άρθρου 1 του ν. 3685/2008 
προστίθεται περίπτωση δ' που έχει ως εξής: 

«δ) Το Διεθνές Πανεπιστήμιο της Ελλάδος (ΔΙΠΑΕ) 
δύναται να οργανώνει και να λειτουργεί Προγράμμα¬ 
τα Μεταπτυχιακών Σπουδών (Π.Μ.Σ.) σε Σχολές του, 
ακόμη και αν δεν παρέχονται σε αυτές προπτυχιακές 
σπουδές.» 

2. Στο τέλος της περίπτωσης β' του άρθρου 2 του ν. 
3685/2008 προστίθεται εδάφιο, ως εξής: 

«Όπου στις διατάξεις του παρόντος νόμου προβλέπε- 
ται Γενική Συνέλευση ή Γενική Συνέλευση Ειδικής Σύνθε¬ 
σης του Τμήματος, για το Διεθνές Πανεπιστήμιο νοείται 
η Γ ενική Συνέλευση τηςΣχολής.» 

3. Το πρώτο εδάφιο της παραγράφου 6 του άρθρου 
6 του ν. 3391/2005 αντικαθίσταται ως εξής: 

«Οι επί μέρους κλάδοι και θέσεις κάθε κατηγορίας 
καθορίζονται με απόφαση της Συγκλήτου, μέχρι την 
κύρωση του Οργανισμού του Διεθνούς Πανεπιστημίου 
της Ελλάδος με διάταγμα και τη δημοσίευσή του στην 
Εφημερίδα της Κυβερνήσεως.» 

Άρθρο 30 

Μαθητιάδα Πρώτης Σερρών 

1. Η διεθνής συνάντηση μαθητών από σχολεία δευ¬ 
τεροβάθμιας εκπαίδευσης, καθώς και οι παράλληλες 
αθλητικές, εκπαιδευτικές, πολιτισμικές, ψυχαγωγικές, 
επιστημονικές και καλλιτεχνικές εκδηλώσεις που δι- 
οργανώνονται στο πλαίσιο της «Μαθητιάδας Πρώτης 
Σερρών» τελούν υπό την αιγίδα, την εποπτεία και την 
οικονομική υποστήριξη του Υπουργείου Εθνικής Παιδεί¬ 
ας και θρησκευμάτων. Οι εκδηλώσεις και το πρόγραμμα 
διοργάνωσής τους προσδιορίζονται με απόφαση του 
Υπουργού Εθνικής Παιδείας και θρησκευμάτων. 

2. Για τη διοργάνωση της «Μαθητιάδας Πρώτης Σερ¬ 
ρών» συνιστάται Οργανωτική Επιτροπή Μαθητιάδας 
Πρώτης Σερρών, με τετραετή θητεία, τα μέλη της 
οποίας ορίζονται με απόφαση του Υπουργού Εθνικής 
Παιδείας και θρησκευμάτων. 

3. α. Η Οργανωτική Επιτροπή Μαθητιάδας Πρώτης Σερ¬ 
ρών αποτελείται από ένδεκα (11) μέλη, ως ακολούθως: 

ί) Τον Δήμαρχο Πρώτης Σερρών, ως Πρόεδρο. 

ϋ)Ένα μέλος ΔΕΠ του Τμήματος Επιστήμης Φυσικής 
Αγωγής και Αθλητισμού (ΤΕΦΑΑ) Σερρών του Αριστο¬ 


τελείου Πανεπιστημίου Θεσσαλονίκης (ΑΠΘ), ως Αντι¬ 
πρόεδρο. 

ίϋ) Τον Πρόεδρο του Δημοτικού Συμβουλίου του Δήμου 
Πρώτης Σερρών, ως ταμία. 

ίν)'Εναν εκπαιδευτικό κλάδου ΠΕ11 που υπηρετεί στο 
Γυμνάσιο ή Λύκειο του Δήμου Πρώτης Σερρών, ως Συ¬ 
ντονιστή, κατόπιν εισηγήσεως του Διευθυντού Δευτε¬ 
ροβάθμιας Εκπαίδευσης Νομού Σερρών. 

ν)'Εναν ιατρό του Γ ενικού Νοσοκομείου Σερρών, κατό¬ 
πιν εισηγήσεως του Διοικητού του Γ ενικού Νοσοκομείου 
Σερρών. 

νί)'Εναν εκπρόσωπο των ερασιτεχνικών συλλόγων 
κλασσικής κατεύθυνσης του Νομού Σερρών. 

νϋ)Έναν υπάλληλο της Διεύθυνσης Τεχνικών Υπηρεσιών 
της Νομαρχιακής Αυτοδιοίκησης Σερρών, Πολιτικό Μηχα¬ 
νικό ή Αρχιτέκτονα Μηχανικό ή Ηλεκτρολόγο Μηχανικό, 
κατόπιν εισηγήσεως του εκάστοτε Νομάρχη Σερρών. 

νίϋ)Έναν εκπρόσωπο της Γενικής Γραμματείας Αθλη¬ 
τισμού του Υπουργείου Πολιτισμού, κατόπιν εισηγήσε- 
ως του Υφυπουργού Πολιτισμού αρμόδιου σε θέματα 
αθλητισμού. 

ίχ)'Εναν Νομαρχιακό Σύμβουλο του Νομού Σερρών. 
χ)'Εναν εκπαιδευτικό κλάδου ΠΕ02 που υπηρετεί στο 
Γ υμνάσιο ή Λύκειο του Δήμου Πρώτης Σερρών. 

χί) Τον Διευθυντή Δευτεροβάθμιας Εκπαίδευσης Νο¬ 
μού Σερρών. 

β. Χρέη Εκτελεστικής Γραμματείας εκτελεί 
ί) Ο Δήμαρχος Πρώτης Σερρών, που μετέχει στην 
ανωτέρω Επιτροπή. 

ϋ) Το μέλος ΔΕΠ του ΤΕΦΑΑ Σερρών, που μετέχει στην 
ανωτέρω Επιτροπή. 

ίϋ) Ο εκπαιδευτικός κλάδου ΠΕ11 που υπηρετεί στο Γυ- 
μνάσιο ή Λύκειο του Δήμου Πρώτης Σερρών και μετέχει 
στην ανωτέρω Επιτροπή. 

ίν) Ο Διευθυντής Δευτεροβάθμιας Εκπαίδευσης Νομού 
Σερρών που μετέχει στην ανωτέρω Επιτροπή. 

ν) Ο Νομαρχιακός Σύμβουλος Νομού Σερρών που με¬ 
τέχει στην ανωτέρω Επιτροπή. 

γ. Χρέη Γραμματέας της Οργανωτικής Επιτροπής και της 
Εκτελεστικής Γ ραμματείας της Μαθητιάδας Πρώτης Σερ¬ 
ρών εκτελεί ο Γ ραμματέας του Δήμου Πρώτης Σερρών. 

4. Με απόφαση του Υπουργού Εθνικής Παιδείας και 
θρησκευμάτων καθορίζεται η θεσμική οργάνωση, η δομή 
και η λειτουργία της διεθνούς συνάντησης και διευκολύ¬ 
νεται, σύμφωνα με τις κείμενες διατάξεις, η μετακίνηση 
σχολικών ομάδων, αποτελούμενων από μαθητές και κα¬ 
θηγητές, προκειμένου να λαμβάνουν μέρος στη «Μαθητι¬ 
άδα Πρώτης Σερρών». Με την ίδια απόφαση ρυθμίζονται 
όλα τα διαδικαστικά θέματα για την ομαλή, ασφαλή και 
άρτια διοργάνωση της «Μαθητιάδας Πρώτης Σερρών» 
και λαμβάνεται μέριμνα για την τυχόν απόσπαση εκπαι¬ 
δευτικών, προς ενίσχυση του έργου της Οργανωτικής 
Επιτροπής της «Μαθητιάδας Πρώτης Σερρών». 

5. Η «Μαθητιάδα Πρώτης Σερρών» πραγματοποιείται 
ανά διετία στο Δήμο Πρώτης Σερρών, με έτος πρώτης 
πραγματοποίησης το 2010. 

Άρθρο 31 

Σύστημα διαχειριστικής επάρκειας του Ιδρύματος 
Κρατικών Υποτροφιών (ΙΚΥ) 

1. Στην παράγραφο 1 του άρθρου 1 του ν. 2158/1993 
(ΦΕΚ 109 Α') προστίθεται περίπτωση ε' ως εξής: 

«ε) Η ανάληψη και υλοποίηση έργων-ενεργειών, που 
χρηματοδοτούνται από εθνικούς και κοινοτικούς πόρους 
(συγχρηματοδοτούμενα έργα-ενέργειες) στο πλαίσιο 
του Εθνικού Στρατηγικού Πλαισίου Αναφοράς (ΕΣΠΑ) 
2007-2013, και κάθε άλλου έργου, συγχρηματοδοτούμε- 
νου ή μη, που εντάσσεται στο πλαίσιο των σκοπών του 
Ιδρύματος Κρατικών Υποτροφιών (ΙΚΥ).» 

2. Με απόφαση του Διοικητικού Συμβουλίου του ΙΚΥ 
ορίζονται τα όργανα, μονάδες ή στελέχη που είναι αρμό¬ 
δια για το σχεδίασμά και προγραμματισμό, την ωρίμαν- 
ση, τη διενέργεια διαγωνισμών και ανάθεση συμβάσεων, 
την παρακολούθηση και οικονομική διαχείριση έργων 
- ενεργειών, την πιστοποίηση του φυσικού αντικειμένου 
αυτών και τον εσωτερικό έλεγχο. Με όμοια απόφαση 
ορίζεται, επίσης, ο εκπρόσωπος της Διοίκησης που είναι 
αρμόδιος για την επικοινωνία με τα εξωτερικά μέρη, την 
παρακολούθηση των διεργασιών και την ενημέρωση της 
Διοίκησης για τα ζητήματα που αφορούν στο Σύστημα 
Διαχειριστικής Επάρκειας του ΙΚΥ. 

Αρθρο 32 

Ερευνητικά Πανεπιστημιακά Ινστιτούτα (ΕΠΙ) 

1. Το εδάφιο α' της περίπτωσης δ' της παραγράφου 4 
του άρθρου 11 του ν. 3685/2008 αντικαθίσταται ως εξής: 

«Τα ΕΠΙ μπορούν να χρηματοδοτούνται, για βασική 
έρευνα στο γνωστικό αντικείμενο τους καθώς και για 
έρευνα που εξυπηρετεί την ανάπτυξη τομέων του Δη¬ 
μοσίου και του ευρύτερου δημόσιου τομέα, από οποι- 
ονδήποτε φορέα του δημόσιου ή ιδιωτικού τομέα, να 
συμμετέχουν σε χρηματοδοτήσεις που προβλέπονται 
στο Εθνικό Στρατηγικό Πλαίσιο Αναφοράς (ΕΣΠΑ) και 
να συνάπτουν προγραμματικές συμβάσεις με το Δη¬ 
μόσιο, Ν.Π.Δ.Δ., Οργανισμούς Τοπικής και Νομαρχιακής 
Αυτοδιοίκησης και Ν.Π.Ι.Δ. του ευρύτερου δημόσιου το¬ 
μέα. Με κοινή απόφαση των Υπουργών Οικονομίας και 
Οικονομικών, Εθνικής Παιδείας και θρησκευμάτων και 
του κατά περίπτωση αρμόδιου Υπουργού, ορίζονται το 
ύψος, οι όροι και οι προϋποθέσεις οικονομικής ενίσχυ¬ 
σης των ΕΠΙ, καθώς και κάθε λεπτομέρεια εφαρμογής 
της παρούσας παραγράφου.» 

2. Στο τέλος της περίπτωσης α' της παραγράφου 5 
του άρθρου 11 του ν. 3685/2008 προστίθενται εδάφια 
ως εξής: 

«Σε περίπτωση που συμμετέχει σε ΕΠΙ μόνο ένα Τμή¬ 
μα, στο ΔΣ συμμετέχουν τέσσερα (4) μέλη ΔΕΠ. Για τις 
θέσεις του Διευθυντή και των μελών του ΔΣ των ΕΠΙ 
μπορεί να επιλέγονται και ομότιμοι ή αφυπηρετήσα- 
ντες καθηγητές του συμμετέχοντος ή συμμετεχόντων 
τμημάτων του ίδιου ή του συγγενέστερου γνωστικού 
αντικειμένου που καλύπτει το ΕΠΙ.» 

3. Στην περίπτωση α' της παραγράφου 10 του άρθρου 
11 του ν. 3685/2008 προστίθεται, αφ’ ης ίσχυσε, εδάφιο 
ως εξής: , 

«Η θητεία όλων των μελών των ΔΣ και των διευθυντών 
και αναπληρωτών διευθυντών των υφιστάμενων ΕΠΙ 
παρατείνεται μέχρι το τέλος της διετίας που ορίζεται 
στο πρώτο εδάφιο της περίπτωσης α' της παραγράφου 
αυτής, εκτός αν έχουν εκλεγεί νέα ΔΣ.» 

4. Στο άρθρο 12 του ν. 3685/2008 προστίθεται παρά¬ 
γραφος 6, η οποία έχει ως εξής: 

«6. Με απόφαση του Υπουργού Εθνικής Παιδείας και 
θρησκευμάτων ρυθμίζεται κάθε αναγκαία για την εφαρ¬ 


μογή και συμπλήρωση των διατάξεων του άρθρου 11 
λεπτομέρεια, καθώς και κάθε ζήτημα προσαρμογής των 
υφιστάμενων ΕΠΙ προς τις διατάξεις αυτές.» 

Άρθρο 33 
Μετεγγραφές 

1. Οι παράγραφοι 9 και 10 του άρθρου 1 του ν. 3282/ 
2004 (ΦΕΚ 208 Α') αντικαθίστανται ως εξής: 

«9. Οι μετεγγραφές πραγματοποιούνται με απόφαση 
της Γενικής Συνέλευσης του Τμήματος υποδοχής. Η 
απόφαση αυτή αποστέλλεται στο Πρυτανικό Συμβού¬ 
λιο του Τμήματος ή στο Συμβούλιο του ΤΕΙ για έλεγχο 
νομιμότητας. Με την απόφαση της Γ ενικής Συνέλευσης 
οι υποψήφιοι που μετεγγράφονται απαλλάσσονται από 
την εξέταση σε μαθήματα ή ασκήσεις που εξετάστη¬ 
καν με επιτυχία στο Τμήμα προέλευσης. Με την ίδια 
απόφαση οι μετεγγραφόμενοι φοιτητές ή σπουδαστές 
υποχρεώνονται να εξεταστούν σε μαθήματα ή ασκήσεις, 
τα οποία σύμφωνα με το πρόγραμμα σπουδών του Τμή¬ 
ματος υποδοχής κρίνεται ότι δεν διδάχθηκαν πλήρως 
ή επαρκώς στο Τμήμα προέλευσης. 

ΙΟ.α. Οι μετεγγραφές πραγματοποιούνται το αργό¬ 
τερο μέχρι 31 Ιανουάριου κάθε ακαδημαϊκού έτους. Για 
τους μετεγγραφόμενους κατά το εαρινό εξάμηνο σπου¬ 
δαστές των ΤΕΙ, οι μετεγγραφές πραγματοποιούνται 
μέχρι 15 Ιουνίου κάθε ακαδημαϊκού έτους. Κατάλογος 
με τις μετεγγραφές που πραγματοποιήθηκαν και την 
αντιστοιχία των Τμημάτων προέλευσης και υποδοχής 
αναρτάται στον πίνακα ανακοινώσεων του Τμήματος 
προέλευσης και του Τμήματος υποδοχής και κοινοποι¬ 
είται στο Υπουργείο Εθνικής Παιδείας και θρησκευμά¬ 
των μέχρι 15 Φεβρουάριου κάθε ακαδημαϊκού έτους και 
για τους μετεγγραφόμενους κατά το εαρινό εξάμηνο 
σπουδαστές των ΤΕΙ μέχρι 30 Ιουνίου κάθε ακαδημαϊκού 
έτους. Κατά τον έλεγχο νομιμότητας εάν διαπιστωθεί 
ότι πραγματοποιήθηκε μετεγγραφή χωρίς να συντρέ¬ 
χουν οι νόμιμες προϋποθέσεις ή καθ’ υπέρβαση του 
προβλεπόμενου ποσοστού ή χωρίς να υφίσταται αντι¬ 
στοιχία μεταξύ των Τμημάτων προέλευσης και υποδο¬ 
χής που δεν οφείλεται σε υποβολή ανακριβών, ψευδών 
ή πλαστών δικαιολογητικών ή αναληθούς υπεύθυνης δη- 
λώσεως εκ μέρους του ενδιαφερομένου, η αναπεμπτική 
απόφαση του Πρυτανικού Συμβουλίου του Πανεπιστη¬ 
μίου ή του Συμβουλίου του ΤΕΙ είναι δεσμευτική για το 
Τμήμα υποδοχής. Στην περίπτωση αυτή η μετεγγραφή 
ανακαλείται υποχρεωτικά με απόφαση της Γ ενικής Συ- 
νελεύσεως του Τμήματος και ο μετεγγραφόμενος φοι¬ 
τητής ή σπουδαστής διαγράφεται από τα μητρώα του 
Τμήματος υποδοχής και επανεγγράφεται στα μητρώα 
του Τμήματος προέλευσης. 

β. Κατά της απόφασης του Πρυτανικού Συμβουλίου 
ή του Συμβουλίου ΤΕΙ αντίστοιχα μπορεί να ασκηθεί 
προσφυγή ενώπιον του Υπουργού Εθνικής Παιδείας και 
θρησκευμάτων, από οποιονδήποτε έχει έννομο συμφέ¬ 
ρον, εντός εξήντα (60) ημερών από την κοινοποίηση της 
απόφασης ή αφότου έλαβε γνώση αυτής, για τον έλεγχο 
της νομιμότητας της. Ο Υπουργός Εθνικής Παιδείας και 
θρησκευμάτων μπορεί επίσης, αυτεπαγγέλτως, εντός 
ενός (1) έτους, να ελέγξει τη νομιμότητα της πράξης 
του Πρυτανικού Συμβουλίου ή του Συμβουλίου ΤΕΙ. Εάν 
διαπιστωθεί έλλειψη νομιμότητας σε οποιονδήποτε από 
τους ανωτέρω ελέγχους, ο Υπουργός Εθνικής Παιδείας 

και θρησκευμάτων ακυρώνει την πράξη του Πρυτανικού 
Συμβουλίου ή του Συμβουλίου ΤΕΙ και αναπέμπει την 
υπόθεση στο οικείο ΑΕΙ.» 

2. Στο τέλος της παραγράφου 11 του άρθρου 1 του 
ν. 3282/2004, όπως έχει αντικατασταθεί με την παρά¬ 
γραφο 4 του άρθρου 14 του ν. 3404/2005, προστίθενται 
οι λέξεις «καθώς και στις περιπτώσεις των αποφοίτων 
Επαγγελματικών Λυκείων (ΕΠΑΛ) και Εσπερινών Λυ¬ 
κείων». 

3. Στο τέλος της περίπτωσης γ' της παραγράφου 
1 του άρθρου 1 του ν. 3282/2004 προστίθεται το εξής 
εδάφιο: 

«Το εν λόγω ποσό αναπροσαρμόζεται κατ’ έτος με 
κοινή απόφαση των Υπουργών Εθνικής Παιδείας και 
θρησκευμάτων και Οικονομίας και Οικονομικών.» 

Μετά το πρώτο εδάφιο της παραγράφου 2 του άρθρου 
1 του ν. 3282/2004 προστίθεται το εξής εδάφιο: 

«Το εν λόγω ποσό αναπροσαρμόζεται κατ’ έτος με 
κοινή απόφαση των Υπουργών Εθνικής Παιδείας και 
Θρησκευμάτων και Οικονομίας και Οικονομικών.» 

Αρθρο 34 
Ξένα σχολεία 

1. Στις τάξεις ξένου σχολείου ιδρυθέντος και λειτουρ- 
γούντος στην Ελλάδα σύμφωνα με το άρθρο 1 του ν. 
4862/1931 (ΦΕΚ 2 Α'), στο οποίο ακολουθείται πρόγραμ¬ 
μα σπουδών, χώρας - μέλους της Ευρωπαϊκής Ένωσης 
(Ε.Ε.), ή συνδυαστικού προγράμματος όπου μια από τις 
εμπλεκόμενες χώρες είναι χώρα - μέλος της Ε.Ε., επιτρέ¬ 
πεται η φοίτηση μαθητών, υπηκοότητας χώρας - μέλους 
της Ευρωπαϊκής Ένωσης, χωρίς περιορισμούς. 

2. Στα σχολεία της προηγούμενης παραγράφου, στα 
οποία ακολουθείται πρόγραμμα σπουδών τρίτης χώρας, 
επιτρέπεται η φοίτηση Ελλήνων μαθητών, μετά από 
προηγούμενη άδεια του Υπουργείου Εθνικής Παιδείας 
και Θρησκευμάτων και του αρμόδιου Διοικητικού Το¬ 
μέα, η οποία χορηγείται μετά από αίτηση του έχοντος 
την επιμέλεια του μαθητού γονέως ή κηδεμόνα, με τα 
αναγκαία για κάθε περίπτωση δικαιολογητικά. 

Η άδεια χορηγείται στις ακόλουθες περιπτώσεις 
όταν: 

α) Ο μαθητής έχει διπλή υπηκοότητα. 

β) Ο μαθητής έχει ελληνική υπηκοότητα αλλά έχει 
αλλοδαπό έναν εκ των δύο γονέων. 

γ) Ο μαθητής έχει άλλο συγγενικό του πρόσωπο 2ου 
βαθμού το οποίο ήδη φοιτά στο εν λόγω σχολείο. 

δ) Ο μαθητής έχει συγγενικό του πρόσωπο 1ου βαθμού 
το οποίο διδάσκει στο εν λόγω σχολείο. 

ε) Είναι τέκνο Διπλωμάτη υπαλλήλου του Υπουργείου 
Εξωτερικών ή υπαλλήλου ο οποίος υπηρετεί σε Διεθνή 
Οργανισμό ή σε Οργανισμό με διεθνείς προσφερόμενες 
υπηρεσίες ή προϊόντα. 

στ) Έχει φοιτήσει ένα από τα προηγούμενα έξι (6) 
έτη σε ξένο σχολείο στην Ελλάδα ή στην αλλοδαπή, 
οποιοσδήποτε βαθμίδας. 

ζ) Όταν αποδεδειγμένα ο μαθητής θα μετοικήσει εντός 
της επόμενης τριετίας εκτός Ελλάδος και θα υποχρε¬ 
ωθεί να φοιτήσει σε σχολείο τρίτης χώρας. 

η) Σε κάθε άλλη περίπτωση που ορίζεται με αποφάσεις 
του Υπουργού Εθνικής Παιδείας και Θρησκευμάτων. 

Για τη διαπίστωση της υπαγωγής του μαθητή, προ¬ 
σκομίζονται στην αρμόδια διεύθυνση του Υπουργείου 


Εθνικής Παιδείας και Θρησκευμάτων τα δικαιολογητικά 
τα οποία καθορίζονται με αποφάσεις του Υπουργού 
Εθνικής Παιδείας και Θρησκευμάτων, και εφόσον η εκά- 
στοτε διεύθυνση του Σχολείου προσκομίσει πρόγραμμα 
σπουδών όπου στην αντίστοιχη 1η Δημοτικού ακολου¬ 
θείται σε εβδομαδιαία βάση 5ωρη υποχρεωτική φοίτηση 
ελληνικής γλώσσας και ελληνικού πολιτισμού. 

3. Εφόσον μαθητής έχει φοιτήσει σε σχολείο της ανω¬ 
τέρω παραγράφου, η υπαγωγή και η φοίτησή του στις 
τάξεις δευτεροβάθμιας εκπαίδευσης, που αντιστοιχούν 
στις τάξεις υποχρεωτικής εκπαίδευσης στην Ελλάδα, 
ορίζεται με απόφαση του Υπουργού Εθνικής Παιδείας 
και Θρησκευμάτων. 

4. Στις τάξεις δευτεροβάθμιας εκπαίδευσης, που αντι¬ 
στοιχούν στις τάξεις μη υποχρεωτικής εκπαίδευσης 
στην Ελλάδα, όπως εκάστοτε καθορίζονται και ισχύουν, 
επιτρέπεται η εγγραφή και μετεγγραφή μαθητών, ελ¬ 
ληνικής ή αλλοδαπής υπηκοότητας, στα σχολεία του 
άρθρου 1 του ν. 4862/1931, χωρίς οποιοδήποτε περιο¬ 
ρισμό. 

5. Το άρθρο 2 του ν. 4862/1931 καταργείται. 

6. Το άρθρο 8 του ν. 4862/1931 αντικαθίσταται ως 
εξής: 

«1. Οι τίτλοι σπουδών, που εκδίδονται από το ξένο 
σχολείο, θεωρούνται ισότιμοι και αντίστοιχοι των τίτλων 
που εκδίδονται από τα ελληνικά σχολεία της αυτής 
βαθμίδας. 

2. Οι προϋποθέσεις μετεγγραφής μαθητών από ξένο 
σχολείο σε ελληνικό ιδιωτικό ή δημόσιο ενεργείται υπό 
τους όρους και προϋποθέσεις, που εφαρμόζονται στα 
σχολεία γενικής εκπαίδευσης σε αντίστοιχη τάξη, σύμ¬ 
φωνα με την ελληνική νομοθεσία. Η διαπίστωση της 
γνώσης της ελληνικής γλώσσας δεν συνιστά προϋπό¬ 
θεση για την εγγραφή.» 

7. Στην παράγραφο 1 του άρθρου 2 του ν. 2413/1996 
(ΦΕΚ 124 Α') προστίθεται περίπτωση η' ως εξής: 

«η) ελληνόγλωσσης ή δίγλωσσης εκπαίδευσης οι οποί¬ 
ες παρέχουν κάθε είδους επαγγελματική κατάρτιση, 
αρχική ή συμπληρωματική και εξασφαλίζουν στους εκ¬ 
παιδευόμενους αντίστοιχα προσόντα με τη διδασκαλία 
επιστημονικών, τεχνικών, επαγγελματικών και πρακτικών 
γνώσεων και την καλλιέργεια ανάλογων δεξιοτήτων.» 

8. Οι χορηγούμενοι στους αποφοίτους των μονά¬ 
δων της προηγούμενης παραγράφου τίτλοι σπουδών 
αναγνωρίζονται, με απόφαση του Υπουργού Εθνικής 
Παιδείας και Θρησκευμάτων ύστερα από γνώμη του 
ΟΕΕΚ, ως ισότιμοι με τους τίτλους αντιστοίχου διάρκει¬ 
ας φοίτησης ινστιτούτων και σχολών επαγγελματικής 
κατάρτισης της ημεδαπής. 

Αρθρο 35 

Εισαγωγή στην Τριτοβάθμια Εκπαίδευση ατόμων που 
πάσχουν από σοβαρές παθήσεις 

1. Οι υποψήφιοι των παρακάτω αναφερόμενων κα¬ 
τηγοριών εισάγονται χωρίς εξετάσεις στα Ανώτατα 
Εκπαιδευτικά Ιδρύματα (Α.Ε.Ι.) Πανεπιστημιακής και 
Τεχνολογικής Κατεύθυνσης πλην του Τμήματος Εικα¬ 
στικών Τεχνών της Α.Σ.Κ.Τ. Αθήνας και των Τμημάτων 
Εικαστικών και Εφαρμοσμένων Τεχνών των Πανεπιστη¬ 
μίων Θεσσαλονίκης και Δυτικής Μακεδονίας καθ’ υπέρ¬ 
βαση του αριθμού εισακτέων σε ποσοστό 5% εφόσον 
είναι κάτοχοι τίτλου απόλυσης από Λύκειο ή αντίστοιχο 

Σχολείο της ημεδαπής ή αλλοδαπής: τυφλοί, με μειω¬ 
μένη οπτική οξύτητα (με ποσοστό αναπηρίας άνω του 
85%), κωφοί, κωφάλαλοι, πάσχοντες από μεσογειακή, 
δρεπανοκυτταρική ή μικροδρεπανοκυτταρική αναι¬ 
μία, πάσχοντες από συγγενή υδροκεφαλία με μόνιμη 
τεχνητή παροχέτευση του εγκεφαλονωτιαίου υγρού 
(είιυηΐ), συνοδευόμενη και από άλλες διαμαρτίες, όπως 
αραχνοειδής κύστη με φαινόμενα επιληπτικής κρίσης, 
πάσχοντες από μυϊκή δυστροφία ΟυοάβηΐΊβ, από βαριά 
αγγειακή δυσπλασία του εγκεφαλικού στελέχους, από 
κακοήθεις νεοπλασίες (λευχαιμίες, λεμφώματα, συμπα¬ 
γείς όγκους), από το σύνδρομο του Βυηό ΘΝαπ, από τη 
νόσο του Ραίχγ, από βαριά ινοκυστική νόσο (παγκρέ- 
ατος, πνευμόνων), από σκλήρυνση κατά πλάκας, από 
βαριά μυασθένεια θεραπευτικώς αντιμετωπιζόμενη με 
φαρμακευτική αγωγή, νεφροπαθείς που υποβάλλονται 
σε αιμοκάθαρση, πάσχοντες από συγγενική αιμορρα- 
γική διάθεση - αιμορροφιλίες και υποβαλλόμενοι σε 
θεραπεία με παράγοντες πήξεως, υποβληθέντες σε 
μεταμόσχευση μυελού των οστών ή μεταμόσχευση 
κερατοειδούς χιτώνος, καρδιάς, ήπατος, πνευμόνων, 
νεφρού, παγκρέατος, λεπτού εντέρου, πάσχοντες από 
ινσουλινοεξαρτώμενο νεανικό διαβήτη τύπου 1, πάσχο¬ 
ντες από σύνδρομο Εναηε, πολυμεταγγιζόμενοι πάσχο¬ 
ντες από μεσογειακή αναιμία, με κινητικά προβλήματα 
οφειλόμενα σε αναπηρία άνω του 67%, πάσχοντες από 
φαινυλκετονουρία, από συγγενή θρομβοφιλία και υπο¬ 
βάλλονται σε θεραπεία αντιπηκτικής αγωγής δια βίου, 
από αρρυθμογόνο δυσπλασία δεξιάς κοιλίας με εμφυ¬ 
τευμένο απινιδωτή, καθώς και από τη νόσο ΟαυοΙίθη 
πάσχοντες από συμπλοκές συγγενείς καρδιοπάθειες 
χειρουργηθείσες ή μη με πνευμονική υπέρταση άνω των 
50πιπι Ηρ, από μονήρη κοιλία, από κοινό αρτηριακό κορ¬ 
μό, από παθήσεις του μυοκαρδίου οποιοσδήποτε φύσης 
που προκαλούν μόνιμη διαταραχή της λειτουργίας της 
καρδιάς (κλάσμα εξώθησης <35%), από υπερτροφικού 
τύπου μυοκαρδιοπάθεια, από πρωτοπαθή πνευμονική 
υπέρταση, από σοβαρή πνευμονική ίνωση οποιοσδήποτε 
αιτιολογίας, από το σύνδρομο Βιτιοαάα, από ιδιοπαθή 
κοιλιακή ταχυκαρδία με τοποθέτηση απινιδωτή, πάσχο¬ 
ντες από γλυκογονιάσεις, από κίρρωση ήπατος, από 
πυλαία υπέρταση λόγω υποπλασίας πυλαίας φλέβας, 
πάσχοντες από τη νόσο του Οοάη, πάσχοντες από 
τη νόσο \Λ/ίΙδοπ, από το σύνδρομο πολλαπλής νευρινω- 
μάτωσης (Βθο^ΙίηοάαυδΘπ), από πολλαπλούν μυέλωμα, 
από χρόνια σαρκοείδωση (μορφές μεγάλης βαρύτητας 
με πνευμονική εντόπιση), από αυτοάνοση ηπατίτιδα, 
από τραυματική απώλεια και των δυο όρχεων ή αμφί¬ 
πλευρη ορχεκτομή, υποβληθέντες σε λαρυγγεκτομή 
ολική, από κρανιοφαρυγγίωμα του εγκεφάλου, καθώς 
και από διάσπαρτο ερυθυματώδη λύκο ή σκληροδερμία 
με προσβολή των πνευμόνων (πνευμονική ίνωση, πνευ¬ 
μονική αγγειίτιδα), ή των νεφρών (κρεατινίνη ορού >3 ή 
οΙθ3Γ3ποθ κρεατινίνης <4) ή της καρδιάς (ενδοκαρδίτιδα, 
μυοκαρδίτιδα) και οι υποβληθέντες σε ολική ή μερική 
κολεκτομή. 

2. Οι πάσχοντες από τις αναφερόμενες παθήσεις δεν 
εισάγονται σε Τμήματα στα οποία λόγω της φύσης της 
επιστήμης είναι δυσχερής γί αυτούς η παρακολούθηση 
σύμφωνα με αιτιολογημένη απόφαση του τμήματος, που 
εγκρίνεται από τη σύγκλητο και ανακοινώνεται πριν από 
την έναρξη του ακαδημαϊκού έτους για το οποίο γίνεται 


η επιλογή. Ειδικά για το ακαδημαϊκό έτος 2009-2010 οι 
σχετικές αποφάσεις πρέπει να έχουν ολοκληρωθεί έως 
30 Σεπτεμβρίου 2009. 

3. Σε περίπτωση που ο αριθμός των αιτήσεων για κάθε 
Τμήμα είναι μεγαλύτερος από τον αριθμό των θέσεων 
που αντιστοιχούν στο ποσοστό 5%, η εισαγωγή γίνεται 
με κριτήριο το μέσο γενικό βαθμό απόλυσης από το Λύ¬ 
κειο κατά φθίνουσα σειρά βαθμολογίας. Σε περίπτωση 
ισοβαθμίας προηγούνται οι υποψήφιοι που έχουν προ¬ 
γενέστερη σειρά προτίμησης και σε περίπτωση ίδιας 
προτίμησης για το συγκεκριμένο τμήμα προηγούνται 
οι μεγαλύτεροι σε ηλικία με βάση το έτος γέννησής 
τους. Αν ταυτίζεται και το έτος γέννησης εισάγονται 
ως υπεράριθμοι. 

4. Με απόφαση του Υπουργού Εθνικής Παιδείας και 
Θρησκευμάτων καθορίζονται τα δικαιολογητικά, ο τό¬ 
πος, ο χρόνος και τρόπος υποβολής τους, τα αναγκαία 
συλλογικά όργανα για τον έλεγχο των δικαιολογητικών 
και την έκδοση των αποτελεσμάτων εισαγωγής και κάθε 
άλλη αναγκαία λεπτομέρεια που είναι απαραίτητη για 
την ολοκλήρωση της διαδικασίας επιλογής και εγγρα¬ 
φής των εισαγομένων στα Α.Ε.Ι.. Με κοινή απόφαση των 
Υπουργών Εθνικής Παιδείας και Θρησκευμάτων και Υγεί¬ 
ας και Κοινωνικής Αλληλεγγύης, η οποία εκδίδεται μετά 
από εισήγηση του Κεντρικού Συμβουλίου Υγείας (ΚΕΣΥ), 
καθορίζονται ειδικότερα τα όργανα, ο τρόπος και η 
διαδικασία διαπίστωσης της πάθησης που δικαιολογεί, 
κατά περίπτωση, την εισαγωγή στην τριτοβάθμια εκπαί¬ 
δευση και κάθε άλλο σχετικό θέμα. Με κοινή απόφαση 
των Υπουργών Οικονομίας και Οικονομικών και Εθνικής 
Παιδείας και Θρησκευμάτων ορίζεται η αποζημίωση των 
μελών των αναγκαίων συλλογικών οργάνων. 

5. Μετά τη δημοσίευση του παρόντος καταργούνται 
οι διατάξεις του πρώτου εδαφίου της περίπτωσης ζ' 
της παραγράφου 1 του άρθρου 3 του ν. 1351/1983, όπως 
αντικαταστάθηκε με την παράγραφο VII του άρθρου 
46 του ν. 1946/1991 και του άρθρου 12 του ν. 2640/1998 
και της παραγράφου 8 του άρθρου 6 του ν. 3027/2002 
(ΦΕΚ 152 Α'). 

6. Όπου στο ν. 3282/2004 γίνεται αναφορά στο άρθρο 
12 του ν. 2640/1998, νοείται εφεξής το παρόν άρθρο. 

Άρθρο 36 

Κύρωση της υπ’ αριθμ. 679/1996 
κοινής υπουργικής απόφασης (ΦΕΚ 826 Β') 

Κυρώνεται δια του παρόντος η υπ’ αριθμ. 679/1996 
(ΦΕΚ 826 Β') κοινή υπουργική απόφαση «Τροποποίη¬ 
ση και αντικατάσταση της υπ’ αριθμ. Β1/819 απόφασης 
«Σύσταση Ειδικών Λογαριασμών για τη χρηματοδότηση 
Ερευνητικών'Εργων και σχετικών Υπηρεσιών ή δραστη¬ 
ριοτήτων που εκτελούνται στα Ανώτατα Εκπαιδευτικά 
Ιδρύματα ή Τεχνολογικά Εκπαιδευτικά Ιδρύματα της 
Χώρας»», ως ισχύει σήμερα και αναδρομικά από την 
έκδοσή της. 

Αρθρο 37 

Μετακινήσεις μαθητών ΑμεΑ 

Η παράγραφος 6 του άρθρου 8 του ν. 3699/2008 (ΦΕΚ 
199 Α'), όπως ισχύει, αντικαθίσταται ως εξής: 

«6. Η μεταφορά των μαθητών των ΣΜΕΑΕ γίνεται 
είτε με κοινά δρομολόγια των σχολικών λεωφορείων 

τα οποία ανήκουν στην Ενιαία Σχολική Επιτροπή του 
Συγκροτήματος είτε με μεταφορικά μέσα μισθωμένα 
από την οικεία Νομαρχιακή Αυτοδιοίκηση. Ειδικά για 
τις ΣΜΕΑΕ επιτρέπεται η αγορά ή μίσθωση σχολικών 
λεωφορείων εξειδικευμένων προδιαγραφών που τάσ¬ 
σονται από την Ευρωπαϊκή Επιτροπή. Για τη μεταφορά 
των μαθητών των ΣΜΕΑΕ που διαθέτουν ιδιόκτητα 
σχολικά λεωφορεία συνιστώνται στο Υπουργείο Εθνι¬ 
κής Παιδείας και Θρησκευμάτων θέσεις οδηγών και 
συνοδών των μαθητών με σχέση εργασίας ιδιωτικού 
δικαίου ορισμένου ή αορίστου χρόνου, που κατανέ- 
μονται με απόφαση του Υπουργού Εθνικής Παιδείας 
και Θρησκευμάτων στις ΣΜΕΑΕ. Με όμοια απόφαση 
καθορίζονται τα καθήκοντα και οι υποχρεώσεις αυτών. 
Η αντιμετώπιση των δαπανών κίνησης, συντήρησης, 
επισκευής και ασφάλισης των αυτοκινήτων που έχουν 
κατανεμηθεί στις ΣΜΕΑΕ που διαθέτουν ιδιόκτητα σχο¬ 
λικά λεωφορεία γίνεται από τις οικείες Σχολικές Επι¬ 
τροπές, οι οποίες επιχορηγούνται για το σκοπό αυτόν 
από πιστώσεις του Υπουργείου Εθνικής Παιδείας και 
Θρησκευμάτων. 

Ειδικά για το τετράμηνο από 1.9.2009 έως 31.12.2009, η 
μεταφορά των μαθητών των ΣΜΕΑΕ που δεν διαθέτουν 
ιδιόκτητα σχολικά λεωφορεία θα πραγματοποιείται από 
τις Νομαρχιακές Αυτοδιοικήσεις με την ανανέωση των 
ήδη υπαρχουσών συμβάσεων. Με την ανάδειξη των νέων 
μειοδοτών λύονται αυτομάτως και αζημίως οι υπάρχου- 
σες συμβάσεις. 

Στις ΣΜΕΑΕ που θα λειτουργήσουν για πρώτη φορά 
κατά το σχολικό έτος 2009-2010, καθώς και σε όσες 
ΣΜΕΑΕ δεν υφίστανται συμβάσεις μεταφοράς μαθη¬ 
τών, η μεταφορά των μαθητών ανατίθεται απευθείας 
με απόφαση της οικείας Νομαρχιακής Επιτροπής και 
μόνο για το χρονικό διάστημα μέχρι την ολοκλήρωση 
των εν εξελίξει διαγωνισμών και την ανάδειξη των 
νέων μειοδοτών. Με την ανάδειξη των νέων μειο¬ 
δοτών οι συμβάσεις αυτές λύονται αυτομάτως και 
αζημίως.» 

Αρθρο 38 

Κατάργηση - Τροποποίηση άλλων διατάξεων 

1. Το τελευταίο εδάφιο της περίπτωσης δ' της παρα¬ 
γράφου 4 του άρθρου 8 του ν. 1268/1982 (ΦΕΚ 87 Α'), που 
προστέθηκε με την παράγραφο 2 του άρθρου 28 του ν. 
2083/1992, καθώς και η περίπτωση γ' της παραγράφου 
7 του άρθρου 12 του ν. 1404/1983, όπως τροποποιήθηκε 
με την παράγραφο 1 του άρθρου 2 του ν. 2188/1994 (ΦΕΚ 
18 Α), καταργούνται. 

2. Στο άρθρο 10 του π.δ. 165/2000 (ΦΕΚ 149 Α) προστί¬ 
θεται παράγραφος 13 που έχει ως εξής: 

«13. Σε περίπτωση που οι φορείς των εδαφίων α' και 
β' της προηγούμενης παραγράφου του άρθρου αυτού 
δεν ορίσουν εκπρόσωπο εντός δέκα (10) ημερών από 
τη σχετική ειδοποίηση, τα μέλη των ανωτέρω τριμελών 
επιτροπών ορίζονται με σχετική απόφαση του Υπουργού 
Εθνικής Παιδείας και Θρησκευμάτων. 

Οι τριμελείς επιτροπές οφείλουν να περαιώνουν το 
έργο τους εντός μηνάς από την έκδοση της απόφασης 
συγκρότησής τους.» 

3. Η παράγραφος 8 του άρθρου 1 του ν. 2083/1992 
αντικαθίσταται ως εξής: 

«8. Επιτρέπεται στα Α.Ε.Ι, η σύναψη συμβάσεων έργου 
με φυσικά ή νομικά πρόσωπα οποιασδήποτε μορφής 


προκειμένου να καλύψουν τις ανάγκες καθαριότητας 
και φυλάξεως των κτιρίων και εν γένει εγκαταστάσεων, 
ιδιόκτητων ή μη, των ιδρυμάτων, καθώς και συντήρησης 
των κτιριακών τους εγκαταστάσεων και των εξωτερικών 
χώρων που περιβάλλουν τα ακίνητα και τις εγκαταστά¬ 
σεις των Ανώτατων Εκπαιδευτικών Ιδρυμάτων (Α.Ε.Ι.). Οι 
σχετικές δαπάνες βαρύνουν τον τακτικό προϋπολογισμό 
του ιδρύματος.» 

4. α) Το παράβολο της περίπτωσης β' της παραγρά¬ 
φου 1 του άρθρου 20 του ν. 3696/2008 (ΦΕΚ 177 Α') για τη 
χορήγηση άδειας λειτουργίας Εργαστηρίου Ελευθέρων 
Σπουδών ορίζεται σε τρεις χιλιάδες (3.000) ευρώ. 

β) Το παράβολο της περίπτωσης γ' της παραγράφου 
1 του άρθρου 20 του ν. 3696/2008 για την ανανέωση 
άδειας λειτουργίας Εργαστηρίου Ελευθέρων Σπουδών 
ορίζεται σε εξακόσια (600) ευρώ. 

Κατά τα λοιπά εφαρμόζονται οι διατάξεις του άρθρου 
20 παράγραφοι 1 και 2 του ν. 3696/2008. 

5. Στο τέλος της περίπτωσης θ' της παραγράφου 2 
του άρθρου 8 του ν. 2530/1997 προστίθεται εδάφιο ως 
εξής: 

«Το τελευταίο εδάφιο της περίπτωσης ι' της παρα¬ 
γράφου 2 του άρθρου 2 του ν. 2530/1997, το οποίο προ¬ 
στέθηκε με την παράγραφο 6 του άρθρου 3 του ν. 3255/ 
2004, εφαρμόζεται αναλόγως.» 

Άρθρο 39 

Θέματα προσωπικού Πρωτοβάθμιας 
και Δευτεροβάθμιας Εκπαίδευσης 

1. Στην παράγραφο 2 του άρθρου 8 του ν. 3194/2003 
(ΦΕΚ 267 Α') προστίθεται ο κλάδος ΠΕ40 Ισπανικής 
Γλώσσας και από τον κλάδο ΠΕ19 Πληροφορικής Πανε¬ 
πιστημιακών Ιδρυμάτων το Τμήμα Διδακτικής της Τεχνο¬ 
λογίας και Ψηφιακών Συστημάτων του Πανεπιστημίου 
Πειραιώς. 

2. α. Στο τέλος της περ. δ' της παραγράφου 8 του 
άρθρου 14 του ν. 1566/1985 (ΦΕΚ 167 Α) προστίθεται η 
φράση «ή του Τμήματος Μοριακής Βιολογίας και Γενε- 
τικής του Δημοκρίτειου Πανεπιστημίου Θράκης». 

β. Στον κλάδο ΠΕ09 Οικονομολόγων της περ. θ' της 
παραγράφου 8 του άρθρου 14 του ν. 1566/1985 (ΦΕΚ 
167 Α'), εντάσσονται και οι πτυχιούχοι του Τμήματος 
Στατιστικής και Αναλογιστικών - Χρηματοοικονομικών 
Μαθηματικών του Πανεπιστημίου Αιγαίου. 

γ. Στον κλάδο ΠΕ10 Κοινωνιολόγων της περ. ι' της 
παραγράφου 8 του άρθρου 14 του ν. 1566/1985 (ΦΕΚ 167 
Α'), εντάσσονται και οι πτυχιούχοι του Τμήματος Εκπαι¬ 
δευτικής και Κοινωνικής Πολιτικής του Πανεπιστημίου 
Μακεδονίας και του Τμήματος Ιστορίας, Αρχαιολογίας 
και Κοινωνικής Ανθρωπολογίας με κατεύθυνση Κοινωνι¬ 
κής Ανθρωπολογίας του Πανεπιστημίου Θεσσαλίας. 

δ. Η παράγραφος 8β ί) του άρθρου 8 του ν. 3194/2003 
(ΦΕΚ 267 Α'), όπως προστέθηκε με την παράγραφο 5 
του άρθρου 26 του ν. 3577/2007 (ΦΕΚ 130 Α'), αντικαθί¬ 
σταται ως ακολούθως: 

«Η περίπτωση α' του άρθρου 1 του π.δ. 118/1995 (ΦΕΚ 75 
Α') συμπληρώνεται ως ακολούθως: ή πτυχίο ή δίπλωμα 
Τμήματος Διδακτικής της Τεχνολογίας και Ψηφιακών 
Συστημάτων ή Μηχανικών Πληροφοριακών και Επικοινω- 
νιακών Συστημάτων ή Μηχανικών Η/Υ Τηλεπικοινωνιών 
και Δικτύων ή Πολιτισμικής Τεχνολογίας και Επικοινω¬ 
νίας ή Επιστήμης και Τεχνολογίας Τηλεπικοινωνιών ή 

Επιστήμης και Τεχνολογίας Υπολογιστών ή Πληροφο¬ 
ρικής με Εφαρμογές στη Βιοΐατρική ή του Προγράμμα¬ 
τος Σπουδών Επιλογής «Επιστήμες και Πολιτισμός» με 
κατεύθυνση «Ηλεκτρονικοί Υπολογιστές και Εφαρμογές 
τους» Πανεπιστημίων της ημεδαπής ή αναγνωρισμένος 
ισότιμος και αντίστοιχος τίτλος σπουδών αντίστοιχων 
Τμημάτων Πανεπιστημίων της αλλοδαπής.» 

3. Η κατά το άρθρο 9 παράγραφος 5 του ν. 3391/2005 
(ΦΕΚ 240 Α') δήλωση προτίμησης για τον υπολογισμό 
της προϋπηρεσίας αναπληρωτή ή ωρομίσθιου εκπαι¬ 
δευτικού σε ένα μόνον κλάδο, για όσους δεν την υπέ¬ 
βαλαν το διδακτικό έτος 2005-2006, καθώς και για 
όσους δεν κατέστη δυνατή η επιλογή κλάδου, επειδή 
η ημερομηνία λήψης του πτυχίου του δεύτερου κλά¬ 
δου, στον οποίο επιθυμούσαν να υπολογιστεί η ως 
άνω προϋπηρεσία, είναι μεταγενέστερη της κτήσης 
της προϋπηρεσίας αυτής, υποβάλλεται εφάπαξ μαζί με 
την αίτηση εγγραφής στους πίνακες αναπληρωτών ή 
ωρομισθίων του διδακτικού έτους 2009-2010. Για την 
ανωτέρω διαδικασία λαμβάνεται υπόψη η προσφερ- 
θείσα προϋπηρεσία μέχρι το τέλος του διδακτικού 
έτους 2004-2005. 

Η ισχύς της παρούσας παραγράφου αρχίζει από 
1.8.2009. 

4. Από την έναρξη του σχολικού έτους 2009-2010 και 
εφεξής οι εκπαιδευτικοί με ποσοστό αναπηρίας 67% 
και άνω, εφόσον συμπληρώνουν δώδεκα (12) μήνες 
τουλάχιστον πραγματικής προϋπηρεσίας προσωρινού 
αναπληρωτή ή ωρομίσθιου εκπαιδευτικού σε δημόσια 
σχολεία Πρωτοβάθμιας και Δευτεροβάθμιας Εκπαίδευ¬ 
σης αρμοδιότητας Υπουργείου Εθνικής Παιδείας και 
Θρησκευμάτων, διορίζονται σε θέσεις εκπαιδευτικών 
των κλάδων Πρωτοβάθμιας και Δευτεροβάθμιας Εκ¬ 
παίδευσης ανεξάρτητα από τη συμμετοχή τους σε δι¬ 
αγωνισμό του Α.Σ.Ε.Π. και πέραν των οριζόμενων από 
τις σχετικές διατάξεις ποσοστών. Με κοινή απόφαση 
των Υπουργών Οικονομίας και Οικονομικών και Εθνι¬ 
κής Παιδείας και θρησκευμάτων καθορίζεται ο αριθμός 
των διοριζόμενων εκπαιδευτικών κατά τις διατάξεις της 
παρούσας παραγράφου ανά κλάδο και ειδικότητα. Με 
απόφαση του Υπουργού Εθνικής Παιδείας και θρησκευ¬ 
μάτων καθορίζονται τα ειδικότερα κριτήρια της σειράς 
διορισμού των υποψηφίων. 

5. Για το σχολικό έτος 2009-2010 ως καταληκτική 
ημερομηνία υποβολής δικαιολογητικών για χορήγηση 
άδειας ίδρυσης ιδιωτικών νηπιαγωγείων ορίζεται η 10η 
Αυγούστου 2009. 

Αρθρο 40 

Α.1. θεωρούνται νόμιμες οι δαπάνες που πληρώθηκαν 
από την Αρχή Διασφάλισης της Ποιότητας στην Ανώ¬ 
τατη Εκπαίδευση (Α.ΔΙ.Π.) μέχρι και την 31.12.2008 σε 
φυσικά πρόσωπα ως αμοιβή για συμβάσεις έργου στο 
πλαίσιο του Υποέργου 1, με κωδικό δαπάνης 61.00, της 
Πράξης «Ανάπτυξη Εθνικού Συστήματος Αξιολόγησης 
και Διασφάλισης της Ποιότητας της Ανώτατης Εκπαί¬ 
δευσης» του Μέτρου 2.1 του Επιχειρησιακού Προγράμ¬ 
ματος ΕΠΕΑΕΚ II του Υπουργείου Εθνικής Παιδείας και 
Θρησκευμάτων, με κωδικό ΜΙ3 113837, ενταγμένου στο 
Π.Δ.Ε. με κωδικό ΣΑΕ 2006ΣΕ24530251. 

2. Καταλογισμοί που έγιναν για δαπάνες της προη¬ 


γούμενης παραγράφου του παρόντος άρθρου αίρονται, 
τυχόν δε βεβαιωθέντα ποσά από την αιτία αυτή σε 
βάρος των καταλογισθέντων διαγράφονται. 

Β.1. Ιδρύεται Πανεπιστήμιο Δυτικής Ελλάδας ως αυτο¬ 
τελές και πλήρως αυτοδιοικούμενο ανώτατο εκπαιδευ¬ 
τικό ίδρυμα με έδρα το Αγρίνιο. Με την ίδρυση νέων 
σχολών, νέων τμημάτων και λοιπών παραρτημάτων του 
Πανεπιστημίου Δυτικής Ελλάδας καθορίζονται έδρες 
αυτών και σε άλλες πόλεις της περιοχής και ιδιαίτερα 
στην πρωτεύουσα του Νομού Αιτωλοακαρνανίας, στην 
ιερή πόλη του Μεσολογγίου. Το Πανεπιστήμιο Δυτικής 
Ελλάδας είναι Νομικό Πρόσωπο Δημοσίου Δικαίου που 
τελεί υπό την εποπτεία του Κράτους, η οποία ασκείται 
από τον Υπουργό Εθνικής Παιδείας και Θρησκευμάτων. 
Στο Πανεπιστήμιο Δυτικής Ελλάδας συνιστάται και λει¬ 
τουργεί Ειδικός Λογαριασμός, σύμφωνα με τις διατάξεις 
του ν. 2771/1999 και τις λοιπές ειδικές διατάξεις για 
τους Ειδικούς Λογαριασμούς Κονδυλίων Έρευνας των 
Πανεπιστημίων. 

2. Για την αυτοδύναμη λειτουργία του νεοϊδρυόμενου 
Πανεπιστημίου εφαρμόζονται οι διατάξεις του άρθρου 
15 του ν. 2454/1997 (ΦΕΚ 7 Α'). 

3. Μέχρι τη σύμφωνα με τις ανωτέρω διατάξεις αυ¬ 
τοδύναμη λειτουργία του Πανεπιστημίου Δυτικής Ελ¬ 
λάδας, η διοίκηση και διαχείρισή του ασκείται από 
εννεαμελή Διοικούσα Επιτροπή, η οποία συγκροτείται 
από μέλη ΔΕΠ των Πανεπιστημίων της χώρας ή Έλλη¬ 
νες επιστήμονες που κατέχουν αντίστοιχες θέσεις σε 
ομοταγή ιδρύματα του εξωτερικού, πρόσωπα εγνωσμέ¬ 
νου κύρους προερχόμενα από το χώρο των επιστημών, 
των γραμμάτων και των τεχνών ή με εξέχοντα ρόλο 
στην πολιτική, κοινωνική και παραγωγική δραστηρι¬ 
ότητα της χώρας ή με γνώσεις και πείρα σε θέματα 
συγκρότησης, σχεδιασμού, οργάνωσης και διοίκησης 
Πανεπιστημίων. 

Η Διοικούσα Επιτροπή ασκεί όλες τις αρμοδιότητες 
των πανεπιστημιακών οργάνων συμπεριλαμβανομένων 
και των αρμοδιοτήτων Επιτροπής Διαχείρισης του Ειδι¬ 
κού Λογαριασμού, κατά τα οριζόμενα στην ΚΑ 679/1996 
κοινή απόφαση των Υπουργών Οικονομίας και Οικονομι¬ 
κών και Εθνικής Παιδείας και Θρησκευμάτων, όπως κάθε 
φορά ισχύει. Η διαχείριση δωρεών ή χορηγιών προς 
το ιδρυόμενο Πανεπιστήμιο γίνεται μέσω του Ειδικού 
Λογαριασμού με αποφάσεις της Διοικούσας Επιτροπής 
ή της Συγκλήτου. 

4. Τα τμήματα του Πανεπιστημίου Ιωαννίνων που 
εδρεύουν στο Αγρίνιο εντάσσονται στο Πανεπιστήμιο 
Δυτικής Ελλάδας. Κάθε άλλη αντίθετη διάταξη για τα 
ανωτέρω τμήματα δεν ισχύει. Η κινητή και ακίνητη 
περιουσία των ανωτέρω τμημάτων που ανήκει στο 
Πανεπιστήμιο Ιωαννίνων περιέρχεται στο Πανεπιστή¬ 
μιο Δυτικής Ελλάδας. Θέματα μεταφοράς φοιτητών 
των ως άνω τμημάτων οι οποίοι έχουν τη δυνατότητα 
να ζητήσουν την αναγραφή του παλαιού ιδρύματος 
στον τίτλο σπουδών τους ρυθμίζονται με απόφαση 
του Υπουργού Εθνικής Παιδείας και Θρησκευμάτων 
σύμφωνα με το άρθρο 13 του ν. 3149/2003 μετά γνώμη 
της Διοικούσας Επιτροπής ή του Πρυτανικού Συμβου¬ 
λίου του νέου Πανεπιστημίου. Ομοίως ρυθμίζονται και 
τα θέματα ένταξης του προσωπικού των τμημάτων 
αυτών. 

Αρθρο 41 
Έναρξη ισχύος 

Η ισχύς του νόμου αυτού αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός 
αν ορίζεται διαφορετικά στις επί μέρους διατάξεις 
του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 3 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠ. ΠΑΥΛΟΠΟΥΛΟΣ ΙΩΑΝ. ΠΑΠΑΘΑΝΑΣΙΟΥ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΡΙΣΤΟΒ. ΣΠΗΛΙΩΤΟΠΟΥΛΟΣ 

Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 4 Σεπτεμβρίου 2009 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΝΙΚΟΛ. - ΓΕΩΡΓ. ΔΕΝΔΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίηΐβτηβΐ: ΗΜρ;//νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'-Ι- Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ://νννννν.θΙ.(ίΓ - θ-πίθιΙ: \λ/θ6πι35ϊθι·.θϊ@θΙ.(]γ 

* 01001560409090016 * 































